
Partiya Demokrat a Kurdistana îranê diweşîne 


Sipasnameya Deftera Siyasî ya Partiya 
Demokrat a Kurdistana Iranê 

Hevwelatiyên birêz! 

Xelkê azadîxwaze Kurdistanê! 

Roja înê l'ê Reşemeya sala 1382'e Rojî 
(20.02.2004), rejîma Komara Islamî a îranê li gor 
bernameya berê bi nav hilbijartina gera 7'an a Meclîsa 
Şêwra Islamî lidar xist. Hilbijartinek ku tevî hemû 
karhêsanî, karsazî û piropagendeyeke zaf ku rejîmê bi 
merema rakêşana xelkê bo ser sindûqên dengdanê bo 
kiribû, tev sariyeke tewaw û bêtefavetiyeke berbiçave 
xelkê di seranserê îranê da berengar bû û "NE "a wê 
carê ji "ERÊ" a cara berê ku her duyan bi wateyekê, 
yanî nexwestina rejîmê di tewahiya xwe de hate eyan 
kirin, girê da. 

Heke ev sarî û bêtefavetiye hemberî hilbijartina 
gera 7'an a Meclîsa Şêwra Islamî di îranê de xuya û 
berçav bû, di Kurdistanê ne tenê ev sarî û bêtefavetî bi 
wê qasê ron û eşkere û ev hinde zaf û hemû alî bû ku 
wê naçe dezgehên piropagendeya rejîmê jî bikaribin 
haşatiyê lê bikin, belku di rojên pêş hilbijartinê de jî 
tevî xwenîşandan û rêpêvan û meşa bi qazindeye 
xelkê berengar bû. Ev halete û ev helwest girtina 
civatên xelkê Kurdistanê di hemberî hilbijartinekê ku 
pêştir Partiya Demokrat a Kurdistan îranê û zaf ji 
hêzên siyasî ên Kurdistanê û îranê bi heq û rewa 
baykot kiribûn, di rastî de her wek bi wateya "NE" 
gotin bi rejîmê ye, wateya piştgirî kirina hemû alî û 
hertimî a wan ji tevgera azadîxwazaneye xwe bi 
rêberatiya Partiya Demokrat a Kurdistana îranê ye û 
mînakek ji hevdengî, hevpêngavî û hevdiliya xelkê 
Kurdistanê di orta xebata dijî dîktatorî û bo bi destve 
anîna azadî, demokrasî û misoger bûna mafê neteweyî 
ye. Lewma em bi hewce dizanin hurmetê ji wê 
helwesta qurs û qahîme wê hevdengî û yekparçe bûnê 
bigirin û sipas û pêzanîna PDK îranê bi kit-kite kesên 
ku bi pêşwaziya gaziya baykota (pişikdarî nekirin) 
hilbijartinê ji hêla Partiya Demokrat ve çûn 
rabigehînin, di wê derheqê de helwesta ew kesên ku 
pêştir jî berendam bûna xwe ragehandibûn û zêdebarê 
evê jî ku kêrhatî bûna wan hatibû pejirandin, 
berendametiya xwe wergirtin û bo aliyê xelkê ketin û 
nebûne emraz û keresa destê kevnarperwerî û 
dîktatoriyê li bi encam gehandina merem û armancên 
qirêj û mirare van bi gaveke jêhatî û kareke bi cih 
dizanin. 

Em destê kit-kite wî xelkê zana, têgihîştî û pêgihîştî 
digivişînin û serkeftina van di xebat bo gihîştin bi azadî 
û mafê neteweyî re bi hêvî dixwazin û em erxayîn in 
ku helwesta wiha cesûrane û hevdengî û hevdilî a wî 
awayî roj bo rojê me li serkeftin û bi armanc gihîştinê 
nêzîk diket. 

Careke din jî sipas û careke din jî aferîn bo 
helwesta camêraneye we. 

Deftera Siyasî ya Partiya Demokrat a 
Kurdistana îranê 

Şemî, 2'ê Reşemeya 1382’e Rojî 
21'ê Februarya 2004'e Zayînî 


Yekemîn Festîvala Wêjeyî 
a Rojhelatê Kurdistanê 
(Tarawge) hate lidarxistin 

Roja şemî 14.02.2004'ê hemberî 25.11.1382'e Rojî rê Û 
resma dest pê kirina yekemîn Festîvala Wêjeyî a Rojhelatê 
Kurdistanê (Tarawge), bi pişikdariya hejemarek zaf ji 
helbestvanan, nivîskar û hunermendan û her wisan bi 
amade bûna sedan kes ji hogirên Çand û Edeba Kurdî, li yek 
ji salonên binkeya Deftera Siyasî a PDK îranê hate 
lidarxistin. 

Li heyamê çend roj civînên vê Festîvalê, helbestvan, 
nivîskar û rewşenbîrên pişikdare Festîvalê hin helbest, çîrok 
û bas û lêkulîn pêşkêş kirin. 

Raja 18.2.2004'ê piştî bi rêve çûna serkeftina yek bi yek 
ji wan bernaman, rê û resma ragehandina encama 
nirxandina berheman ji aliyê daweran û pêşkêş kirina 
xelatan bi berhemên serkeftî, dawiya Festîvalê hate 
ragehandin. 


Xelkê Merîwanê û Bokanê 
xwepêşandan li dar xistin 

-Şeva çarşembî 18.02.2004'e Zayînî hemberî 
19.11.1382'e Rojî xelkê bajarê Bokanê bi lidar xistina 
meşekê, nerazî bûna xwe li hember çawaniya bi rêve çûna 
hilbijartina gera 7'an a Meclisa Şêwra Islamî eyan kirin. Di 
wê meşê de ji bilî wê çendê ku dirûşmên dijî rejîmê hatine 
gotin, şûşe û pencereyên çend bank û avayî ên dinê ye 
rejîmê ji aliyê xelkê ve hatin şikandin. 

-Piştî nîvroya roja çarşembî 18.02.2004'e Zayînî, 
hemberî 19.11.1382'e Rojî xelkê Merîwanê serbarê wê 
çendê ku hêzekî zafe rejîmê di nav bajar de bûn, bo cara 
duyê bi lidar xistina meşekê, nerazî bûna xwe ji çawaniya bi 
rêve çûna hilbijartina gera 7'an ya Meclisa Şêwra Islamî 
eyan kirin û bi dijî rejîmê û bi tagirî ji bizava Kurdistanê 
dirûşm avêtin. 


Korên behî û serexweşiyê 
Li Kurdistana Iranê û derveyî welat 

Bi merema hawderdî bi malbatên 
goriyan û mehkûm kirina terorîstan 


Xelkê Kurdistana îranê li hundir û derveyî welat, piştî 
belav bûna nûçeyê cinayeta roja cejna Qurbanê li bajarê 
Hewlêrê, bi awayên cur bi cur hevderdî û hevxemiya xwe bi 
serokatiya PDK û YNK'ê û malbat û kes û karên goriyan nîşan 
dan û ev kiryara hov ya terorîstî bi tundî şermezar kirin. Di 
rûpelê 13 a vê hejmara Agirî de çend nûçe û rapor di vê 
derheqê de ketine ber çavên ve xwendevanên hêja. 


Wi 


Amerîka li dîv 

Terorîst, çi ji canê 

Bizava Kurdî di bin bandora 

Demokrasî, biha û 

berjewendiyên xwe 

xelkê Kurdistanê 

ramana Ostoreyî de 

piraktîka wê 

serhildana gelên Iranê 


Hevwelatiyên birêz! 

Xelkê xebatkare Kurdistanê! 

22'ê Rêbendana ev sal, 1382'e 
Rojî (2004'e Zayînî), 25 sal ji 
serkeftina serhildana pir hêjaye 
gelên îranê bi dijî rejîma Paşayetî 
derbas dibe. 25 salan berî niho di 
meha Rêbendana sala 1357'e Rojî 
de (1979) civatên xelkê îrenê piştî 
salekê serhildan û xwîn û qurbanî 
danê dawî bi temenê rejîma 
Paşayetî û deshilatdariya Mihemed 
Riza Şah anîn. Merem ji 
hiioşandina rejîma Mihemed 
Riza Şah û serkeftina şoreşa 
gelên îranê ewa bû ku 
hikûmeteke Demokratîk bînine 
ser şolê ku azadî û 
Demokrasiyê misoger bike, 
mafê gelên zilm jêkiriye îranê 
bi destve bîne û ferq û cudahiyê 
di nevbera netewe û olên cur bi 
cur da ji nav bibet. Lê mixabin 
ne tenê ew hêvî û xwazîên pîroz bi 
destve nehatin, belku welatê me 
tev deselateke dîktatoriya rût û bê 
perdetir berengar bû. Çunku di 
nebûna altirnatîveke demokrat û 
zal bûna hewayê olî da Melayên 
pawanxwaz gelek zû dest bi ser 
destkevtên Şoreş û serkeftinê da 
girtin û di bi nav refrandomekê de 
xelk neçar bûn di navbera Rejîma 
Paşatî û Komara Islamî (ne peyvek 
zêde û ne peyvek kêm) de yekê 
hilbijêrin. 

Her çiqas wî çaxî gelê Kurd û 
Partiya Demokrat a Kurdistana 
îranê û hêzên Siyasiye Kurdistanê 
dizanîn ku rejîmeke weke Komara 
Islamî ku li ser bingeha hizr û 
ramanên olî were ava kirin, ne 
azadî û demokrasî misoger dibe û 
ne gelên îranê bi mafên neteweyî û 
miroviye xwe digihîjin, ew 
refrandome baykot (tehrîm) kirin, 
lê xelkê îranê ku rejîma Paşatiyê 
ceribandibûn û bi dijî serhildan kiri 
bûn, edetî û ne awarte bû heke 
dengan bi rejîma Paşayetî nedin û 
di hember de deng bi Komareke 
Islamî bidin ku heta wê demê ne 
mêze kiribûn û ne jî hatibû 
ceribandin. 

Rejîma Komara Islamî ku li ser 
bingeha hizr û ramana olî û bawerî 
bi Welayeta Feqîh hate ava kirin, 
ne ev azadî û demokrasiye cih girt 
û ne bihagiranî bi mafên mirovî û 


neteweyî ên gelên Iranê da. Lewra 
her li destpêkê ve bi riftara 
serberedayî û kiryarên ne 
demokratîk kakila 

kevnarperwerane û dîktatoriya xwe 
nîşan da. Partî û rêxistinên siyasî 
ên pêşkeftinxwaze neyasayî yan 
nefermî û hilweşandî ragihand û 
serok û endamên wan ketin ber 
êrîşa girûpên olhişke rejîma taze bi 
deshilat gihîştî, hezaran xortên 
şoreşvan û azadîxwaze welatê me 
bi hêcetên cur bi cur îdam û bo 
girtîgehan hatne rapêç kirin û gelek 
bi tundî hatin îşkence û azar dan. 
Rojname û Kovarên serbixwe û 
cuda hizr hatine qedexe kirin û 
berahiya weşan û belav bûna wan 
hate girtin û her hegereke dijber 
yan heta hizrek cuda ji raman û 
nêrînên rêberên rejîmê bi xurtî 
hatin tepeser kirin. Gelên zilim jê 
kirî ên îranê di Belûçistan, 
Turkmen Sehra, Xozistan û 
Kurdistanê ketne ber êrîşa berfireh 
û tepeserkeraneye hêzên rejîmê û 
girûpên tundrê û olhişk ên ser bi 
rejîmê bi awayekî livlivîn bi wan re 
kirin ku kêm hêzên dagîrker tev 
xelkê walateke dagîrkirî diket. Heta 
hejmarek ji wan Melayan jî ku 
hevhizr û hevalên girûpên bi 
deshilat gihîştî bûn, lê carna car 
gazinde û lomeyek ji kiryarên 
deshilatdaran dikirin, ji êrîş û girtin 
û bê hurmetî pê kirinê nehatine bê 
par kirin û heta hejmarek ji wan bi 
awayeke cihê şik û gumanê ji holê 
hatin ra kirin. 

Heke di pêvajoya wan tepeserî 
û êrîşan de rejîma kevnarperwer 
karî berahiya parek ji gelên îranê 
bigire û bi zorî û kuştinê bê deng û 
kir biket, di Kurdistanê de tevî 
berîkanêyek bê mînak berengar bû. 
Gelên Kurd bi ber xwedanî û 
berevanî ji xwe bersiva êrîşa 
leşkerî ya hêzên rejîmê da. Ew 
berîkanî û berxwedaniye her çi 
qas hezaran gorî, kuştina bi 
kome xelkê bi dehan gundan, 
topbaran û bombebaran kirina 
bajarên Kurdistanê û hisara 
aborî û ... li peyre bû, lê ev 
şanazî û serfiraziye bo gelê 
Kurd hebû ku li hember rejîmê 
de bi çokda ne hêt û 
serbilindane Kurdistanê bike 
çepera berevanî kirin ji azadiya 


îranê û xebat ji bo demokrasî û 
bi destve anîna mafên neteweyî 
bidomîne. 

Bi destpê bûna şerê îran û 
îraqê û pêçeqandina rejîmê li ser 
domandina wî şerî ku Sedan hezar 
kuştî û dehan hezar birîndar û 
seqet û sedan milyar Dolar xisar û 
ziyana malî lê ket, ji aliyê rejîmê ve 
wek neemet dana "Ilahî" (xudê)!! 
Dihate mêze kirin, çunkuji tenişta 
vî şerî de gelên îranê û 
azadîxwazên welatê me bi awayeke 
berfireh êxiste ber êrîşa hêzên 
kevnarperweriyê û kiryarên wisan 
derheq bi xelkê îranê bi giştî û 
Kurdistanê bi xasmanî encam da 
ku mirovayetiyê ji bas kirn û 
vegêraneva wê şerm heye. 

Piştî ewê jî ku Xumeynî neçar bi 
vexarina Cama Jehirê û ragirtina 
şer hate kirin, Komara Islamî dest 
ji dujminatî û tepeserî a 
azadîxwazan hilnegirt, berevajî wê 
çendê, hezaran zîndanî bê 
mehkeme yan heta piştî derbas 
kirina heyamê hepsa bi ser wan 
sepandî, bi kom û di heyamê yek- 
du mehan de îdam kirin û 
kesayetiyên opizisyonê li derveyî 
welat êxistin ber êrîşa xwe ya 
terorîstî. Torên sîxor (ajan) û 
terorîstî ên rejîmê bi sedan rêber û 
kesayetiyên azadîxwaz di welatên 
cur bi cure cîhanê hatin teror kirin 
û bi wî awayî vê rejîmê bi terzeke 
ne ragehandî fermiyet bi terorîzma 
dewletî da. Di çarçoveya bîr û hizra 
hinartina şoreşê bo derveyî welat 
de û destêverdana di kar û barên 
hundirê welatên cîran û derve de 
bûye siyaseta bi kiryare Komara 
Islamî û ewa jî bûye hegera têkderî 
û avar xistina di welatan û têkiliyên 
rejîmê tev pişkek ji welatan de bo 
aliyê lewazî û sariyê bir û rûmetê 
mirar û biyom û rastîne vê rejîmê 
xiste ber çavê bîr û raya giştî. 

Siyaseta dijberî kirina rejîmê bi 
gelên îranê re ne her bûye sedema 
bê par bûna xelkê welatê me ji maf 
û azadiyên wan, belku hildan û 
xurt kirina komek berçaviyên 
biyome civakî wek gendelî, îtiyad, 
çûne sera qasê bê şoliyê, nebûna 
tenahiya canî û malî bo 
hevweiatiyan, derperandin û neçar 
kirina kesên şareza û pispor bo 
derveyî welat û zêde bûna qasa 

hejarî û belengaziyê bi awayekê ku 
niho parek berbiçav ji xelkê welatê 
me di bin hêla feqîrî û belengaziyê 
da dijîn. 

Hemû ev rewşa tal û xirab, 
xelkê îranê ji rejîma Komar Islamî 
vêzar kir û bi dane eyan kirina 
nerazî bûna xelkê ji vê rejîmê û di 
şekl û terzên cur bi cur de roj bo 
rojê berfirehtir û micittir kir. Her 
qas ew eyan kirina nerazî bûniyê bi 
awayê herî xurt hatine tepeser 
kirin, lê pişkek ji kesên nav 
deshilatdariyê anî ser vê bawerê ku 
domandina deshilatdariya Komara 
Islamî bi terzê bihorî îmkan nine û 
bo hêvir kirina xelkê dibe 
guhertineke berteng di terzê livîn û 
riftara rejîmê de pêk bînin. Di 
aqibeta vê nêrînê de baskek bi 
navê Reformxwaz di nav 
deshilatdariya Komara Islamî ser 
hilda ku dirûşmên guhertinxwazane 
ên berteng hilgirtin. Wî baskê 
deshilatdariyê karî bo heyamê 4-5 
salan bala pişkekji xelkê û nemaze 
parek ji dewletên welatên derve bi 
xwe mijol bike û hêviya hinek 
guhertinan bide wan. Lê wî baskî 
tevî ewê ku di van salên dawiyê de 
him dezgeha birêvebirî û him jî 
Parleman di dest de bû û Serok 
Komar jî ser bi wî baskî bû, 
nexwest û ne bi kiryar jî karî 
pêngaveke berbiçav bo bi destve 
anîna van guhertinên berteng jî ku 
bi xwe dirûşm hilgirtibû, havêje. 
Berevanî kirin ji Kuştinên Rêzikî û 
bêser û şûn kirina azadîxwazan, 
nivîskar û rewşenbîran, tepeser 
kirina bixwîne xwendekaran, girtin 
û qedexe kirina dehan kovar û 
rojnameyên serbixwe ên cudahizr jî 
her di vî heyamî de qewimîn ku vî 
baskê bi nav Reformxwaz ne tenê 
her nekarî berahiya vê pêvajoyê ji 
tepeseriyê bigire û helwesteke 
micit ji xwe nîşan bide, belku bi 
kiryar û nemaze Serok komarê bi 
nav guhertinxwaz di helwest girtin 
û dane eyan kirina hizr û nêrînên 
xwe de zêdetir bo aliyê 
pawanxwazan de ket û hevdengî û 
hevpêngavî tev wan kirin û tev 
dikin. 

Ev terzê serederiya bi nav 
guhertinxwazan bûye sedema 
bêhêvî bûna pareke berbiçav ji 
ewên ku bi pêkhatina guhertinan di 
Komara Islamî a îranê de hêvîdar 
bûn û hêdî-hêdî ji vî baskî jî 
derketin. 


Serderî û îdeayên bi nav 
guhertinxwaz ku bi kiryar çi ji 
bo xelkê îranê lê şîn nebûye, ev 
rastiye selimand ku di 
çarçoveya vê rejîmê de pêk 
hatina çi guhertinekê bi vêc û 
qazancê xelkê îmkan nine. 
Lewma pişkeke berçav ji alîgirên wî 
baskî jî nemaze di wan dawiyane 
de tevî bêtefawetî li hemberî wî 
baskî rû bi rû man yan ber bi 
girtina helwesteke jêhatî û micit û 
hevdeng bûn ligel xelkê û xebata 
giştî a gelên îranê palda. Bê 
tefawetiya xelkê hemberî vî baskî û 
bêhelwestiya wan vî demê pitir 
derket ku hejmareke berbiçav ji 
nonerên Meclîsê ku zêdetir ser bi vî 
baskî bûn û bi gazinde bi mendel û 
betal kirina kêrhatî bûna 
berendamên ser bi vî baskî di 
Meclîsê de giriv girtin û hate dîtin 
ku ji aliyê xelkê û heta parek ji 
dezgeh û damezravên ser bi vî 
baskî jî piştgirî ji van nehate kirin û 
bi bêtefawetî mêzeyî van kirin. 

Hevwelatiyên birêz! 

Em di rewşekê de 22'ê 
Rêbendana îsal, bîst û pêncemîn 
salvegera serketina Gelên Irene bi 
bîr tînin ku rejîma Komara Islamî û 
dîktatoriya Welayeta Feqîh pitir ji 
hemû demeke berê tevî kirîz 
(qeyran)ên cur bi cure hundir û 
derveyî berengar e. Ji aliyekê 
nerazî bûna xelkê û xebata tev alî 
û giştiye xelkê welatê me bo 
gihîştin bi azadî, demokrasî û 
bidestve anîna mafên neteweyî ên 
gelên bin sitem û zordariya îranê û 
vêde birina ev hemû zilm û zoriya 
ku di warên cur bi cure jiyanê da ji 
vî xelkî tê kirin, roj bo rojê di geşe 
kirin û xurt bûnê de ye û 
nemeşruyî û ne berheq bûna vê 
rejîmê pitir aniye holê, ji aliyeke 
din ve ev guhertinên ku di herêma 
Rojhilata Navîn de pêk hatine, 
nemaze ku li Efxansitan û îraqê du 
welatên cîran da bi encam gihîştina 
rejîma Komara Islamî tengaviyeke 
xasmanî rû bi rû kiriye. Siyaseta 
rejîmê jî di peywendî tevî terorîzm 
û penadan bi deste û girûpên 
terorîstî, cehd kirin bo dest 
pêragihîştin bi çekên tevkuj, dijberî 
tevî pêvajoya aştiya herêmê û 
destêverdan di kar û barên hundire 
welatên cîran de her weke berê 
didome û givaşeke navneteweyî ya 
zêdetir bo ser rejîmê li peyre bûye. 


Di rewşeke wiha de û di 
pêvajoya xebata dijî Komara 
Islamî de bi cih e hemû hêzên 
opozîsyonê û civatên xelkê 
îranê refên xwe pitir hevgirtî 
bikin û çi qasa giringiyê bi 
hiloşîna rejîmê didin, wê qasê jî 
bo pêşeroja îranê û anîne ser 
kara rejîmeke demokratîk ku 
demokrasiyê bi wateya 
rasterast desteser bike, Mafên 
gelên îranê bi fermî binase û 
misoger bike û jiyan û 
rabihartina xelkê bo aliyê 
başiyê bibet, xwediyê bername 
û hevdengî û yekhelwestiyê 
bin. Çunku xincî ewê, tirsa dudews 
bûna ceribandinên serhildana pir 
hêjaye gelên îranê û hatine ser 
kara rejîmeke dîktatorî ya dinê 
gefê ji pêşernja îranê û qedera 
xelkê welatê me dike. 

Bi cihe ku welatên derve jî bi 
giştî û ewên ku bi dijî dîktatorî û 
terorîzmê ne û alîgiriyê ji azadî û 
demokrasiyê dikin, bi xasmanî 
rastmêzane çav ji karnameya tijî 
şerm û eyb a 25 salan 
deshilatdariya Komara Islamî û 
binpê kirina mafê mirovan bikin û 
çavekê bi têkiliyên xwe tevî vê 
rejîma dijî mirovî de bigêrin û xwe 
ji wan peywendiyan biparêzin ku 
rasterast û ne rasterast alîkariyê bi 
domandina deshilatdariya vê 
rejîmê dike, ji vêne jî zêdetir, ji 
xebata giştî û azadîxwazane a 
gelên îranê di şekl û awayên cur bi 
cur û Osûlî de piştgiriyê bikin û ji 
vê rêyê ve alîkariyê bi cihgir bûna 
demokrasiyê li îranê û aştî û 
tenahiyê di herêmê de bikin. 

Bi vê hêviyê ku 25'mîn 
salvegera serkeftina serhildana 
gelên îranê bibe destpêka 
xebateke tevlîtir û hemû alîtir bi 
dijî rejîma Komara Islamî û dawî 
anîn bi temenê wê, û di ser feslên 
dema pêşerojê da tenê wek 
berevaniyekê ji dîrok û bi mînak 
anîna dîktatoriyeke reş û 
deshilateke kevnarperwerane, lê 
nêrînekê lê bidin. 

Bihiloş e rejîma Kevnarperwer, 
dîktator û serberedayî a Komara 
Islamî 

Serkev e xebata azadîxwazane 
a gelên îranê bo gihîştin bi azadî, 
demokrasî , bi destve anîna mafên 
neteweyî 

Deftera Siyasî ya PDK îranê 

20'ê Rêbendana 1382'e Rojî 

6'ê Februarya 2004'e Zayînî 

SIYASI 


Amerîka li dîv berjewendiyên xwe 
digere 

(Beşa.2, dawî) .■”. 


Kurd û guhertinên 
devefê 

Bi vî terzî Amerîka şerekî giran, 
dirêj heyam, pir mesref û xofbar bi 
merema bi dest ve anîna qazancên 
dirêj heyame xwe û dostên xwe li 
warên: Petrol, ewlekarî û ... di 
Rojhilata Navîn de dest pê kiriye. 

Ev şere, şerekî bi serda ketî li ser 
rikeberiyê yan ne lêkdayî û ne 
nirxandî nine, belkî berevajî vê hindê, 
paşî dane berhev û lêkdana hemû 
zirarên canî û madî ên vî şerî û, 
nirxandina karînên xwe û aliyên din 
ên bi hêza leşkerî pangurî û rol diyarî 
ker e vî şerî, mil daye ber vê bahozê. 
Lewma jî me dît ku eger li şerê dijî 
hukûmeta Taliban, Rêxistina 
Neteweyên Yekgirtî tevî Amerîkayê 
hevalbendî kir, lê di şerê dijî îraqê de 
ev rêxistine bi dijî hevalbendiya 
Amerîkayê rawesta, bi milyonan xelk 
li para zafe welatên cîhanê hatine ser 
kolanan û dijberiya xwe her ji dest 
pêkirina vî şerî de ragehandin û kar 
gihîşte vê hindê ku xofa şeq bûna 
Rêxistina Neteweyên Yekgirtî û 
Nato'ê hate pêş û givaşek mezin 
xistine ser Amerîkayê da ku şer dest 
pê neke û paşî dest pê kirina şer jî ev 
givaşe bi merema paşda kêşana 
berdewam bû, lê hemû ev cehdane 
bê mifah bûn û Amerîka ji bilî tab 
anîna wan hemû zirar û xisarên 
ihtimalî, şer dest pê kir. Ev dest pê 
kirine jî niha li dijî îraqê û paşê jî li 
dijî welatên dine deverê ye, bo pêk 
anîna wan guhertinên ku li serî de 
me îşare pê kir. 

Hikûmetên deverê, ku xwe baş 
dinasin û dizanin ev xofe zaf micid û 
nêzîk e, bi nepenî û bi eyanî li dijî vê 
piroseyê ref girtin. Evan ku dizanîn 
eger ev piroseye bi vî terzî biçîte pêş, 
dê li pêşerojê de deshilata dijî 
demokrasî û dijî miroviye xwe ji dest 
didin, ketine berevanî kirin ji Sedam 
Husênê dîktator. Dezgehên 
ragehandin ên wan, fitwa ya rêberên 
olî ên kirêgirtiye xwe û bi giştî her çi 
li ber destê wan hebû xistine şolê bo 
vê ku di hember vê bahoza bi hêz de 
ku ketiye rê parêzgariyê ji deshilata 
lerzoke xwe bikin. 

Aqibeta wan cehdane bû sedema 
vê ku eniyek li hikûmetên dijî xelkiye 
deverê, Islamî ên siyasî, hindik ji 
komonîstên kilasîk nekirî tevî girûpek 
ji fîdayî ên Sedam Husên pêk bên û 
bo terora leşkerê Amerîka û 
hevalbendên wî bixebitin. 


Herifandin û têkdana sazî û avahî 
ên îraqê, têkdana hêlên: Av, 
Elekterîk, petrol û gazê, talan kirina 
nexweşxaneyan, kuştina xelkê sivîl û 
bêberevan e îraqê bo vê ku bi hizra 
wan dijî hêzên Amerîkayê serhildanê 
bikin û wan ji welat derbixin û carek 
din deshilata Sedam Husên yan 
tişteke dine wilo di îraqê da sax 
bikin. 

Hindek ji xelkê reş û rût û lê 
qewimiye destê Sedam Husên jî ku 
dibû dijberî wê eniyê baştir ji ya ku 
niha heye, xwe dabana aliyê hêzên 
Amerîka û hevalbendên wan, lê em 
dibînin parek ji vî xelkî dijberî 
berjewendiyên xwe ketiye aliyê 
zordaran. Ewana kesanek in ku wekî 
li berahiyê de me bas kir bi sedemên 
cur bi cur - ku lêre de em bas nakin 
- şiyana ji nahev deranîna rewşê 
ninin û qazanc û zirara dirêj heyame 
xwe nanasin. Lewma berevajî 
berjewendiyên xwe ketine nava vê 
eniya ku dijberî wan bizavê diket. 

Lêre da ev pirse tête 
holê ku dibe Kurd tevî 
kîjan eniyê bi evin? 

Her çend ev welatên Rojhilata 
Navîn ku Kurdistan di nava wan de 
hatiye parve kirin, hikûmetên 
dîktator - lê ji hev cuda - têda hene, 
lê di hemûyan da Kurd wekî 
hevwelatiyê pile (derece) 2 tên mêze 
kirin. Di wan dewletane da para 
Kurdan tenê kuştin û hepsî kirin û 
kawil kirin e. Her bizaveke 
azadîxwaziye wan bi hêceta kevin û 
gemare cudahî xweziyê bi terzekî 
herî tund tê pelçiqandin, rez û 
baxçeyên wan tên şewitandin û 
gundên wan tên kawil kirin. 

Kurdan bi dirêjiya sedsalên 
derbas bûyî dijberî vê zilm û 
zordariyê ku derheqî wan dimeşe, 
xebat kirine, şoreşên wek: Simayîl 
Axayê Şikak (Simko), Şêx Mehmûd, 
Ararat, Barzanî, Komara Kurdistanê û 
dehan tevgerên mafxwaziye din di 
bihost bihosta axa parvekirî de serî 
hildane û bi sedan hezar ji xortên vî 
gelî, di rêya daxwaza destpêkîtirîn 
mafên xwe da canê xwe gorî kirin e. 
Şovînîzma navxwe, piştgiriya 
dewletên qazancparêz û pêşketiye 
Sanatî, bi çek û cebirxane ên 
teknîkiye herî pêşketî, bo tepeser 
kirina bizava Kurdistanê delîveya evê 
neda ye ku Kurd jî wekî mirovên vê 
demê li ser axa xwe kêmtirîn hisabek 
bo bête kirin. Kar gihîşte cihekê ku 
lawên Kurd xofa xendiqandin, kuştin 


û hepsê qebûl bikin û bi hemû 
terzekê ji welatê xwe birewin û 
penaya xwe bibine ber welatên din. 
Evên mayî jî bi neçarî di Kurdistanekê 
da bimînin ku bo wan weke 
zîndanekê lê hatî ye. 

Di rewşek wilo da, Amerîka wekî 
bihêztirîn hikûmeta vê cîhanê bêy vê 
ku pirsê ji dewlet û xelkên deverê 
biket, bo parastina qazanc û 
berjewendiyên xwe programekê di vê 
deverê de dest pê dike ku xewn û 
xweziya sedsaliye Kurdan e. 

Ev dixwaze: 

*Hikûmetên dîktator û 
pawanxwaz biherifine û deshilata 
wan di nava xelkê da bête parve 
kirin. 

*Alîkariyê bide ava kirina 
sîstemek demokratîk ku nonerên 
xelkê têda xwedî deshilat bin. 

*Heyî û serweta welat ku di nav 
lepê hikûmetên serberedayî û tagirên 
girêdayî e wan de bûye, bo xelkê 
wegerîne û rê ji bo bazar û Aboriya 
Azad veket. 

*Terorîzmê weke diyarokek dijî 
mirovayetiyê ji bin ve derîne. 

Bi vî terzî erê tu bêjî bi hilket û bo 
yekem car nine ku qazanc û 
berjewendiya dewletek xwedî hêz 
tevî qazanc û berjewendiya Kurd û 
hemû gelên bindeste deverê hevgirtî 
dibe? 

Di vê fikbefiyê de 
wezîfa (efkê) Kufdan 
çi ye? 

1. Xwe bide aliyê wan 
hikûmetên ku me pêşda basa 
wan kir, berevaniyê ji wan bike û 
xwe bo wan bide kuştin? Bo çi û 
di pêxema çi da? Çi heye ku ev 
hikûmetane bo Kurd diparêzin? 
Gelo bi guhertina wan 
hikûmetane, cuda ji dîlî û êxsîrî û 
zelûliyê çi ji dest diçe? 

Şovînîst û hikûmetên wan di 
demek wilo de ku dikevine xeterê da, 
dezgehên piropagendeya xwe dixin 
kar û dixwazin bi biziwandina seha 
neteweyî, seha olî, hêrişa biyanî û 
sedan fend û fêlên dine vî terzî, xelkê 
ji bo kuştinê li dewra xwe kom bikin. 
Ji ber ku tenê di wan demane da xelk 
tê bîra wan. Lê kîjan biyanî peyda 
dibe ku xiraptir ji wan hikûmetên dijî 
gelî netewe, ol, ax û welatê Kurdan 
bin pê bikin û rehmekê bi vî xelkî 
nekin? Lewma çi kurdeke azadîxwaz 
û welatparêz di vê rikeberiyê de 
berevaniyê ji wan hikûmetane naket. 

2. Pişta xwe bide hêzên 
Amerîkayê? 

Li berahiyê de me bas kir ku hêza 
Kurd bi tenê karîna herifandina 
hikûmetên deshilatdar nebûye, kê 
dibêje heta eger biherifîne jî, 
kompiloya dewletên cînar e hevhizr û 

hevgirtî li dijî Kurdan iznê didin ku 
deshilata dilxwaze xwe bîne ser 
hikim. Lê hebûna hêza Amerîka li 
deverê û cehd kirin bo herifandin yan 
her nebe bêhêz kirina wan rejîmane 
delîveyeke baş pêk aniye. Amerîka li 
deverê de bo bi cî anîna vê piroseya 
ku dest pê kiriye, pêdivî bi arîkar û 
hevalbendan heye. Kurdan jî bo 
ramalîna wan rejîmên Kurdkuj û dijî 
azadiyan pêdivî bi hevpeymanek 
bihêz hene. 

Kurdên îraqê di vê pêwendiyê de 
roleke baş hebûne û karîne baweriya 
Amerîka û hevalbendên wî, berî 
herifandina hikûmeta Sedam Husên, 
li dema şer û paşî şer jî bo aliyê xwe 
rakêş in û bibine hevpeymanek başe 
Amerîkayê. Lewmanê jî pareke baş ji 
deshilata vê pişka Kurdistanê ketiye 
ber destê wan, cuda ji wê li hikûmeta 
Bexdayê da jî pişikdar dibin. Niha 
Kurd li tewahiya vê parê de deshilata 
îdare kirina xwe bi destve girtî ye, li 
dahata giştiye îraqê de pişka vê jêre 
tê berçav girtin, ew Kurdên ku li 
heyamê sî û çend salên 
deshilatdariya hikûmeta Bees li 
devera Kurdakincî bi xasmanî li 
devera Kerkûkê bi zorî ji mal û axa 
xwe hatibûn derkirin, niho hêdî-hêdî 
mijol in wan dizivirînin bo ser axa 
bav û kalên wan û basa ewê jî heye 
ku zirar û ziyana ji wan ketî jî bê 
bedel namîne. Hemû girtî ên siyasî li 
her ciheke îraqê ku bi salan di 
hepsxanên vê rejîmê de hepsî bûn û 
cihê para zore wan bo kesê diyar 
nebû, hatine azad kirin. Dujminên 
sereke ye Kurd weke: Dewletên îran, 
Tirkiye û Sûriye ji tirsa Amerîka 
nawêrin bi eşkere dijberiya gelê Kurd 
bizavekê bimeşînin û leşkerê xwe 
bînin ser Kurdan, xelk ji eyan kirina 
bîr û bawerî a xwe azad e û kes 
nikare pêşiya wan bigire, pirojên 
avadan kirinê, cansaxiyê û ... bi 
terzeke berbiçav dest pêkiriye. Zaf 
programên din jî li ber dest da hene 
ku dibe li pêşerojê de werin cî bi cî 
kirin, bi vî terzê ku Amerîka 
ragihandiye dê îraqê bikete 
nimûneyek ji demokrasiyê, avadanî û 
pêşketin û xweş derbas kirina xelkê li 
deverê da, bo vê ku xelkên welatên 
dine deverê jî hêvîxwaz bin û 
bixebitin rewşek wilo bo wan bête 
holê û Kurdistan jî bibe nimûneyek li 
îraqê da. Lê eger piroje û sozên 
pêşerojê jî danêne aliyekê, her ewa 
ku heta niha li Kurdistanê hatiye kirin 
û pêştir me basa pişkeke vê kir, bes 
e bo vê ku Kurdan di hemû parçeyan 
da û hemû xelkê îraq û deverê 
bigehine vê encamê ku Kurd li 
hevalbendî tev Amerîkayê nek her 
qazanc kirine, belkî ev deskevtên ku 
mêjve bû hêvî bo dikirin, niha dest 
ve anîn e. 

Nirxandinek serpêyî di navbera 
rewşa niho ye Kurdistanê û pişkên 
dine îraqê li nawerast û Başûrê wî 


welatî rastiya vê ramanê bi tewawî 
eyan dike. Di halekê da li Kurdistanê 
xelk ji xweşî û şahiya rizgar bûn ji 
zilm û zordariya hikûmeta Bees, 
mijolê avedan kirina welat in, 
ewlekarî û geşe kirin di hemû wareke 
jiyanê de berbiçave û heta Ereb di 
pişkên dine vî welatî de bo 
bêhnwedan û hilmijîna nefesek azad 
mijolî geşt û geriyana di nav 
Kurdistanê de ne. Li halekê ku di 
hindik pişkên dine vî welatî de şer û 
kuştin û kawilkarî û nebûna tenahiyê 
her wa dom dike. Lêre da pêdivî ye 
îşare bi vê rastiyê bête kirin ku 
pişkek ji vê rewşa başe ku di 
Kurdistanê da heye, ji vê hatiye pêş 
ku Kurdistan li sala 1991'ê ve 
deshilata Sedam Husên û Partiya 
Bees hindavî serê vê nemaye, lê xwe 
eve jî her wa bi belaş nebûye, belkî 
di kiryar da di bin givaş û bandora 
Amerîka de pêk hatî ye. 

Parçeyek din ji Kurdistanê ketiye 
nava îranê, hikûmeta îranê jî yek ji 
armancên Amerîka ye, her nebe ji 
ber vê ku: 

*Bi dîtina Amerîka yê ve di 
tewera şeytanî de ye. 

*Dijî Demokrasî û azadiyê ye. 

*Mezintirîn û biqawettirîn 
navenda pêgihandin û piştgirî 
kirina terorîzmê ye. 

*Bo çê kirina çekên Etomî 
cehdê dîket. 

Amerîka li ser evê sax bûye ku 
dibe hikûmeta Komara Islamî 
deshilatê bi cî bihêle, heke li vê 
peywendiyê da ferqek hebe di terz û 
çawanetiya ji holê rakirina vê 
hikûmetê de ye. 

"Rialîst"ên nav hikûmeta Amerîka 
tagirê zêde kirina givaşa dîplomatîk 
bo ser îranê ne û tundrê jî ku bi 
"Mohafizekarên nû" hatine nas kirin, 
tagirê guherîna rejîmê ne(6). Ewropa 
jî hêdî hêdî ji ramanên Amerîka bo ji 
holê ra kirina Komara Islamî a îranê 
nêzîk bûye. Lê girîngtir ji bernamên 
dereveyî bo guherîna vê hikûmetê 
îrade û daxwaza xelkê îranê bo dane 
qiraxa vê rejîmê û înane ser kare 
hikûmetekî demokratîk, bi dûr nayê 
zanîn ku givaşa her du aliyan (hundir 
û derveyî) hikûmetê ji nav lepên 
Melayan derbîne. 

Em naxwaz in welatê me bikeve 
ber êrîşa Amerîka û rastî kawilkarî û 
kuştarê bibe û hêvîdarin di bin givaşa 
xelkê azadîxwaze vî welatî de 
Komara Islamî biherife. Lê heke hat û 
Amerîka sax bû ku hikûmeta melayên 
îranê jî bi rêya hikûmeta Sedam û 
Elqaîdê ve bibe, hingê teklîf çiye? 

Di rewşek wilo da dibe xelk 
berevaniyê ji deshilata Komara Islamî 
neket, eger hikûmeta Sedam Husên 
wek deshilateke Erebî cihê 
piştgiriyeke lawaze civaka Erebî bû, 
Komara Islamî ev piştgiriya lawaz jî li 
dereve de çinabît, her çend ev 
hikûmete heta niha xwe bi pêşengê 


welatên Islamiye cîhanê danaye, lê 
cihê şikê nine ku li halek wiha da, 
welatên Islamî jî ku para herî zafe 
wan qedera Komara Islamî naxwazin 
heta ku xwe li ser vê rejîmê xirab 
bikin. Bi vî terzî rejîm li hundir û 
derve de bi tenê dimîne û hewara vê 
nagihîte çi derekê. 

Bi giştî ev mijare û şûnwarê kurt 
heyam û dirêj heyam, êrîşa Amerîka 
bo deverê li ser Kurd û gelên din, 
berjewendî û egera encamên nebaşe 
wê pêdivî bi têramanek zêdetir heye 
û hewceye hêzên siyasiye Kurd di vê 
têkiliyê de zêdetir xwe biwestînin. Bi 
xasmanî niha ku ceribandina Kurdên 
îraqê jî li ber çav e. 

(6). Racir Hardî Mifsir, pişka 
Rojhilat, BBC, 30'ê July a 2003 


Hevdîtinek di navbera 
her du şandên PDK 
îranê û Komelê da 



Demjimêr 10'ê sipêdeya 
roja pêncşemiyê 6'ê Rêbendana 
1382'ye Rojî, hember 

(26.02,2004'e Zayinî) şandeke 
serokatiya Rêxistina Kurdistanî ya 
Partiya Komonîst a îranê pêk hatî 
ji birêzan: Birahîm Elîzade, Reşîd 
Şukir Rezaqî, Reûf Perestar, Sirwe 
Nasirî, Kerîm Ehmedî, seredana 
Deftera Siysî a PDK îranê kirin. 

Ev Şande ji aliyê heyetek ji 
birêveberiya PDK îranê ve, ku pêk 
hatibûn ji birêzan: Elî 

Mêhrperwer, Mistefa Hicrî, Hesen 
Şerefî, Husên Medenî, Mistefa 
Mewlûdî, Fetah Kawiyan, 
Mihemed Nezîf Qadirî, Simaîl 
Baziyar û Xedîce Mezûrî ve bi 
germî hatin pêşwazî kirin. 

Her du Şandan di vê civîna 5 
demjimêriye xwe da komek 
pirsên girêday bi guhartinên 
herîmê, îran û Kurdistanê û 
terzên alîkarî kirina zêdetire 
hêzên Kurdistanî êxistine ber bas 
û gengeşê û bîr û hizrên xwe 
guhartin. Her wisan hewceyî ên 
pêwendîdar û tevrêyî jî pişkek 
dinêye basên vê civînê bûn. 
Şanda mêwan demjimêr 3:30'ya 
wê rojê ji aliyê Şanda PDK îranê 
ve bi germî hatin birê kirin. 

Zor birêz Mam Celal, 
Sekerterê Giştî yê YNK’ê! 

Zor Birêz Mesûd Barzanî 
erokê PDK’ê! 


Nûçeya du kiryarên terorîstî li roja cejna Qurbanê, cejna xweşî û gerden 
azad kirina gelê Misilmane Kurd û tev Misilmanên cîhanê ku bûye sedema 
şehîd û birîndar bûna sedan kes ji endamên rêveber û xebatkarên PDK û 
YNK'ê û hevwelatiyên sivîle Kurd li Bajarê Hewlêrê, seh û wijdana hemû 
mirovên biwijdan hejand û kerb û vêzariya hemû hogirên Kurdan bizvand. 
Di vê navberê de bi awayekî taybetî şehîd bûna çend serrkirdeyên mîna 
Samî Ebdulrehman, Şewket Şêx Yezdîn, Seed Ebdulla, Şaxewan Ebbas, 
Xusrew Şêre û kadroyên jêhatiye dine PDK û YNK'ê bi zirareke mezin û bi 
cih nehatî tê hesibandin. 

Bi vê sedemê ez ji kûrahiya dilê xwe serexweşî û hevxemiya xwe pêşkêşî 
we rêzdar û birêveberan û tev xebatkarên her du partiyên bira û malbatên 
rêzdare şehîdên du kiryarên terorîstiye roja cejna Qurbanê dikim. Ji bo wan 
şehîdên serbilind biheşta berîn û hembêza Xudayê dilovan û domandina 
rêya wan û başitr bûna her çiqas zûrtir ji birîndaran re bi hêvî dixwazim. 

Birayên Serkirde! 

Hevdem bûna wan du kiryarên qirêj û mirar eyan dike ku dijminên aştî û 
azadî û demokrasiyê dixwazin tole û heyfa cehda hevgirtin û yekxistina 
mala Kurd li du partiyên sereke yên bizava kurd li Kurdistana îraqê nehêlin. 
Ji ber ku di demekê de hatin meşandin ku Partiya Demokrat û Yekîtiya 
Nîştimanî ji hemû deman pitir ji hev nizîk bibûn. Hêviya min û hemû 
dilsojan eve ye ku ne her ev kiryara dijî mirovî nekare cehda dilsojaneye 
birêveberên her du aliyan ji bo yekxistina her du îdare û civatên xelkê 
Kurdistanê ji kar bêxe, belku xwîna şehîdên vê bûyerê bibe ev cewhera ku 
peymana aştî û tebahiyê bi wê bihê îmza kirin. 

Serbilindî ji bo şehîdên roja cejna Qurbanê, saxî, silametî û baştir bûn ji 
bo birîndaran û serkevtin ji bo xebata hêzên nîştimanî di pêxema bi destve 
anîna azadî, demokrasî û Federalîzmê de. 

Tevî hevxemiyeke kûr û berfireh de 

Birayê we Ebdulla Hsenzade 

Sekreterê giştiye Partiya Demokrat a Kurdistana îranê 

03.02.2004 Zayînî 

14.11.1382 Rv - 

Şermezarî û sersaxî 


Birêz Deftera Siyasî ya 
Yekîtiya Nîştimanî a 
Kurdistanê 

Ligel silav û hurmetan 

Kiryara terorîstî a roja l'ê 
February'ê û di cejna Qurbanê de li 
buroya Melbenda 3 li Hewlêrê ku 
bûye sedema şehîd û birîndar bûna 
hijmarek ji kadroyên jêhat û 
çelenge meydana xebat û tekoşînê 
û hijmareke zaf ji xelkê Hewlêrê, 
ku di nava wan şehîdan de birêzan 
Şaxewan Ebas û Xosrew Şêre û 
Bihrûz Qeşqe û Dîdewan tên 
xuya kirin, em bi tundî xembar 
kirin. 

Tevî vê ku em vê kiryara 
terorîstiye dijî mirovahiyê şermezar 
dikin, behî û serexweşiya xwe jî 
pêşkêşî we birêzan û malbat û kes 
û karên şehîdan û hemû xelkê 
mafxwaze Kurdistanê dikin. 

Em xwe di xem û kovanên we 
de hevpar dizanin û baştir bûna her 
çiqas zûtir ji birîndaran re bi hêvî 
dixwazin. 

Deftera Siyasî a PDK îranê 

13.11.1382 Rojî 

02.02.2004 Zayînî 

Birêz Deftera Siyas ya Partiya 
Demokrat a Kurdistanê 

Ligel silav û hurmetan 

Kiryara terorîstî a roja l'ê meha 
February'ê û di roja cejna Qurbanê 
de, li buroya tayê 2 li Hewlêrê ku 
bûye sedema şehîd û birîndar bûna 
hijmareke zaf ji xortên şoreşvane 
gelê Kurd û Partiya xebatkare we, 
ku di nava wan şehîdan de birêzan: 
Samî Ebdulrehman , Şewket Şêx 
Yezdîn, Seed Ebdulla, Ekrem 
Mentik, Mehdî Xoşnav, Mehmûd 
Halo, Ehmed Rojbeyanî û Emîd 
Nerîmanî tên xuya kirin, bi tundî 
em xembar kirin. 

Bi vê sedemê tevî şermezar 
kirina vê kiryara terorîstî ye dijî 
mirovahiyê, em behî û serexweşiya 
xwe pêşkêş bi we rêzdaran û 
malbat û kes û karên şehîdan û 
hemû xelkê mafxwaze Kurdistanê 
dikin. 

Em xwe di xem û kovanên we 
de hevpar dizanin û baştir bûna her 
çiqas zûtir ji birîndaran re bi hêvî 
dixwazin. 

Deftera Siyasî ya Partiya 
Demokrat a Kurdistana îranê 

13.11.1382 Rojî 

02.02.2004 Zayînî 


Şehîd bûna vê hijmara berbiçav 
ji xortên gelê Kurd, ne her bo 
PDK'ê û YNK'ê û gelê Kurd li 
Kurdistana îraqê, belkî bo hemû 
xortên neteweya Kurd li hemû 
parçeyên Kurdistanê û hemû 
mirovhezên seranserê cîhanê 
bûyerekî dil bikul û kiryarekî bijan 
bû ku dil û hindurê hemû aliyekî 
tejî kul û keser kir û her di vê 
demê de jî kerb û kînekî zaf 
berengarî terorîst û mirovkujan kir. 

PDK îrenê tevî şermezar kirin û 
riswa kirina wan kiryarên terorîstî û 
her kiryarekî terorîstî û kesên 
gelaledarêj û birêveberên wan, 
xem û keser û kovanên xwe jî bo ji 
dest dana goriyên wan kiryarên 
terorîstî beyan dike û behî û 
serexweşiya xwe pêşkêşî her du 


hêzên bira, PDK'ê û YNK'ê û 
malbatên birêze şehîdan û hemû 
gelê Kurd li Kurdistana îraqê dike û 
xwe di vê xema giran û bi keser de 
bi şirîk û hevpar dizane û sebr û 
sîboriyê bo hemû aliyekê bi hêvî 
dixweze û her di vê demê de jî 
hêviyê dixweze ku birîndarên wan 
kiryarên terorîstî her çiqas zûtir 
saxî û silametiya xwe bi destve 
bînin. 

Ruha hemû goriyên vê kiryarê 
şad be û hêviyên wan misoger bin. 


Deftera Siyasî a Partiya 
Demokrat a Kurdistana îranê 
12-11-1382 Rojî 
01.02.2004 Zayînî 

Terorîst, çi ji canê xelkê Kurdistanê 
dixwazin? 


Qadir Wirya 


Roja cejna Qurbana îsal (l'ê 
Februarya 2004'an hemberî 12'ê 
Rêbendana 1382'e Rojî), du 
terorîst li du kiryarên hevdem û 
wekhev de, xwe gehandine nava 
tayê 2'ê PDK'ê û Melbenda 3'ê a 
YNK'ê li hewlêrê û rast di wê demê 
de ku hejmarek zaf ji xelkê bo 
pîroz kirina cejna Qurbanê di wan 
du bargehane de li hev civiya bûn, 
xwe teqandin û bûne sedema şehîd 
bûna dehan kes û birîndar bûna 
hejmarek zaf ji xelkê. Di nava 
goriyên wan du kiryarên terorîstî 
de, mixabin hejmarekî berbiçav ji 
berpirsyarên mezin û xebatkarên 
jêhate PDK'ê û YNK'ê tên dîtin. 

Eve yekem car nine ku 
terorîstên mirovkuj li ser û bendê 
cejn û rojên pîroz û kêyfxweşiyê de 
dest bo kuştin û ji nav birina xelkê 
dibin û bi vî terzî cejnê ji xelkê 
Kurdistanê tal dikin. Her di wan 
çend salên derbas bûyî de 
terorîstan li bajar û herêmên cur bi 
cure Kurdistana îraqê de, çend 
carên din jî bi teqandin û 
xwekuştinê ve bi pêşwaziya cejnê 
çûn e. Kirêtî û dijî mirovî bûna vê 
berçaviyê ji aliyekê û ji aliyê dinê jî 
ducar bûna car ji carê mezintir û bi 
xwîntire kiryarên hove terorîstan li 
Kurdistanê, dixwaze ku em bi 
dîtinek kûr û berfireh ve mêzeyî 
bikin û zêdetir ji şermezar kirina 
wê, wekî tawanekî dijî mirovahiyê li 
ser binivîsin. 

Teror, anko ji nav birina xelkê 
bê berevan û bêguneh û dest birin 
bo afirandina xof û hovîtiyê ku di 
pêxema pêşde birina her cure 
meremekê de be - tiştekî mehkûm 
û şermezar e. Her kes û alî û hêzek 
ku baweriyeke herî kêm bi mafên 
mirovan û rê û cihên pîroze her 
civatgehekê hebe, neku her nikare 
berevaniyê ji teror û komkujiyê 
biket, belkî nikare ji wan cure 
kiryarane zehl û zendeqa wî neçe û 
dijberî wê neraweste. Eve hikmek e 
ku em dikarin derheq teror û 
terorîstan li her cihekî vê cîhanê 
bidin. Lê ji bext û pêpalên xelkê 
Kurdistanê, ew terorîstên ku bask û 
zendên xwe ji kuştin û ji nav birina 
vî xelkê belengaz û zilim jê kirî 
hildan e, di refa pîstirîn û 
paremayîtirîn terorîstên cîhanê de 
ne. Ji ber ku heke di zaf cihên 


cîhanê de, gelek caran terorîstan 
dijî hêzeke biqawet, yan 
deshilatdar û aliyek ku piştgiriyê ji 
zilm û bê edaletiya siyasî, 
neteweyî, olî û tuxmî kirine û 
berevaniyê ji terzeke newekheviyê 
dikin, kiryarên terorîstî dimeşînin, li 
Kurdistanê terorîstan bi dijî 
neteweyekê ku bi dirêjahiya jiyana 
xwe tevî zilm û kuştin, qirkirin, 
talan û bêmafiyê rû bi rû bûye, 
emrazên terorê bi kar tînin. 
Terorîstan li kurdistanê de dijî hêz 
û deshilatekê kiryarên terorîstî 
encam didin ku dijî pelçiqandinê û 
zilm û destdirêjiyê bo ser neteweya 
xwe ne, naxwazin ku hêz û 
deshilata Kurdî, bibe biçûktirîn bê 
hurmetî û bê mafî û ne edaletî ji bo 
çi ol û netewe û welatên dinê. Di 



rastî de xelkê Kurdistanê û 
Hukûmeta Herêmê li ber çi û ji bo 
çi bûn bi armanca terorîzmê û 
nirxa kîjan tawanê didin? Tawana 
hevalbendî tevî wan hêzên biyanî 
ku dîktatorekî mirovkuj li hember 
Kurdan û îraqiyan ji ustiyê wan ve 
kirin? Tawana pêçeqandin li ser bi 
dest ve anîna çarenivîsa xwe li ser 
bingeheke dadperwerane? Tawana 
cehd û xebitîn ji bo vê hindê ku 
dixwazin war û nîştimana xwe 
pêka rê û cih û bingehên 
demokrasî û mafên mirovan birêve 
bibin? Tawana vê hindê ku 
naxwazin Kurdistana wan bibe 
cehenemek mîna Efxanistana 
Talîban û îrana Melayan?! 

Sedemekî din ji bo têgehîştina 
herî nizim û bê sinc bûna terorîstên 
dijî Kurdistanê eve ye ku di kincên 
pîroz û bi navê ol û "Ferîze"'ya olî 
ve, cinayetên herî şermîn û dijî 
mirovî û hovane bi dijî xelkê û 
civakekê ku bi rastî rêz û hurmetê 
ji olê digirin û, rast di dema 
pêşwazî kirin û kelekela cejn û 


hilkeftên olî de, encam didin. Bi 
rastî ji bo arxaîn bûn ji vê hindê ku 
ev cure sûçbarane çi firek bi ser çi 
olekî pîroz û mirovî ve nînin, her ev 
hinde bes e ku laşê ker-ker bûye 
wan zarokên xwendekar û wan 
kedkar û zehmetkêşane, ev jin û 
pîr û kalên bi temen, wan 
pêşmerge û polîs û karmendane 
bînin pêş çavên xwe ku di wan 
kiryarên xwekujî û êrîşên terorîstî 
ên vê dawiyê de, bêy vê hindê ku 
çi tawanek encam dabin, bûne 
gorî. Eve çi mekteb û oleke ku 
peyama xwe ji rêya par-par kirina 
laşê mirovan li demên pîrozbahî ji 
hev kirin di cejnekî olî de û bi 
sedema kuştina dehan kes ji qat û 
texên cur bi cur û birîndar û seqet 
kirina sedan kesan di çavlêknanekê 
de, belav diket? Heke ev mekteb û 
ole û ev terze hizir kirine rojek ji 
rojan bi miraza xwe bighîje û 
deshilatê bi destve bigire, cuda ji 
hovitî û tarîtî û kuştinê, dikare çi 
diyariyeke din tevî xwe bîne? 

Pirsekî dinê ku di pêwendî tevî 
kiryarên terorîstî ên vê dawiyê li 
Herêma Kurdistanê de cihê bal 
danê ye, eve ye ku, dijminatiya 
wan bi yek ji du Hukûmetên 
Herêmî yan du Partiyên mezine 
Kurdistanê nine. Ewan li her cihekê 
ku ji bo wan delîv pêk hatibe, 
Hewlêr, yan Silêmanî, Kerkûk û 
Helebçe, derba xwe weşandin e. Di 
wan cure êrîşane da merema wan 
tenê berpirsyarên hizbî û 
rayedarên hukûmetê nebûye, belkî 
kuştina her çiqas zêdetire xelkê û 
afirandina tirs û xofekî pitir di 
kiryarên xwe de ber çav girtin e. 
Eve jî cihê mêze kirinê ye ku zêde 
bûna teqîn û kiryarên terorîstî li 
Kurdistaê bi zor bûna liv û xebitîna 
dewletên neyare Kurdan bo pêşî 
pêgirtin ji misoger bûna daxweza 
Federalî a xelkê Kurdistanê 
hevdem e. Her çiqas partî û qat û 
texên xelkê Kurdistanê refên xwe 
hevgirtîtir dikin û xwestik û 
daxwazên xwe li dor qedera 
Kurdistanê û gelê Kurd li îraqa 
pêşerojê da bi hevdengiyekî zêdetir 
eşkeretir dikin, li derveyî sînorên 
Kurdistanê pîlan û kompiloyên 
dewletan û li hundirê Kurdistanê 
da, cinayetên terorîstî, zêdetir 
dibin. Ev rastiya han jî hekî nede 
selmandin ku ev terorîstane 
kirêgirtiyê dewletên dijî Kurda, dide 
selmandin ku dijminatiya wan bo 
gihîştina gelê Kurd bi maf û 
azadiyên xwe û nigeraniya wan ji 
misoger bûna jiyanekî rihet û 
tenahî di bin sîbera deshilata Kurdî 
da, ji dijberî kirina dewletên mîna 
îran û Tirkiye û Sûriyê kêmtir nin^ 

Pêşeroja Komara Islamî di hember 
xebata azadîxwaziyê de 

û, hemû wekhev daxwezkarê bêparî 
û bindestiya heta hetaye gelê Kurd 
in. 

Ev çende dide eyanê ku evên çavê 
wan bi dîtina Kurdistanekî azad û 
avadan bilind nabe, çi qas zor in û 
tenê rêya pûç kirina xwest û 
meremên mirare dujmin û neyarên 
Kurdan, hevgirtina refên xelkê 
herêma Kurdistanê û alîkarî kirina 
berpirsyarane ye wan tevî hêz û 
saziyên siyasî bi taybet YNK û PDK'ê 
û parastina deskevtên vî gelî ji rêya 
yek xistina mala Kurdan û ji nav 
birina kêmasiyê wan e. 

Encam dana vê kiryara terorîstan 
ya vê dawiyê li roja cejna Qurbanê di 
Kurdistanê de, bîr anîna weşandina 
derbekî dinê ye terorîzmê ji gelê 
Kurd e. 

14 salan berî niha rejîma 
terorîstiye Komara Islamî êvariya 
roja pêş cejna Qurbanê Dr. Qasimlo, 
rêberê jêhate gelê Kurd û Sekreterê 
Giştî yê PDK îrenê ji me standin. 
Cihê xwe ye ku du carkî bûna 
kiryarên terorîstî li dijî gelê Kurd di 
cejna Qurbanê da, ji du aliyan ve 
bala aliyên deshilatdar li Kurdistana 
îraqê bo aliyê pîlanên rejîma terorîst 
û dijî Kurde Komara Islamî radkêşîn 
e. 

Ev rejîme ne her ji ber vê ku 
makeya mifah wergirtin ji terorîzmê 
bi navê "Ellah" û "Quran"ê li cejn û 
hilkvtên olî de ye, ji ber ku derheq bi 
dijberiya kevn û eşkereye xwe tevî 
azadiya gelê Kurd û seba hewl û 
cehd kirin ji bo têkdana vê delîva ku 
ji bo Kurdan li îraqê de hatiye holê 
dibe bi çavên dijmin û yekem 
berguman di wan kiryarên terorîstî 
da, bihê mêze kirin. 

Aliyên berpirsyar û karbidestên 
Kurdistana îraqê ku bi rastî nigeranê 
geş û xurt bûna terorîzmê li war û 
welatê xwe da ne, dibe mil bi milê 
hev, hemû bizav û xebatekî hewceye 
dinê û girîngîdan bi her hegerek heyî, 
Komara Islamî ji bîr nekin û ji vê 
hindê jî arxayîn bin ku ev rejîme di 
refa herî pêşe dijminên cîgir bûna 
tenahî û hevgirtin û azadiyê di 
Kurdistana îraqê de ye. 

Bi hêviya vê ku di bin sîbera 
hevgirtina hukûmeta herîmê û 
ariykariya xelkê û hukûmetê da, rê û 
derfet ji terorêstan bihê standin û ji 
nav biçin. Em serexweşiyê ji 
serokatiya PDK û YNK'ê û malbatên 
goriyan, xelkê Hewlêrê û hemû xelkê 
Kurdistanê dikin û baştir bûna hindî 
zûtir ji birîndaran re bi hêvî dixwezin. 

Şermezarî û rûreşî ji bo terorîstan 
û dijminên cîgir bûna aştî û azadiyê li 
Kurdistanê. 


Di sala 1997'ê de dema ku gelên 
bindest û azadîxwaze îranê ji bo 
herifandina rejîma dîktator a 
Paşayetiyê, bi serhildanek berfireh û 
gorî kirina hezaran mirovên têniyê 
azadiyê, hêvîxwaz bûn ku piştî dawî 
anîn bi temenê reş û bi gemare rejîma 
Şah, dê bigehine azadî û mafên 
miroviye xwe. Lê mixabin me dît 
çengek yên paşvero bi mifah wergirtin 
ji çek û seha olî û xapandina xelkê 
îranê, Melayan karîn berê vê 
serhildana pîroz e dîrokî û xwîna wan 
hemû şehîdan bi talan bibin û bi dest 
danîn li ser deskevtên şoreşê da, 
hemû ev hêvî û daxwazên ku xelkê 
dixwastin, bi avê da berdin. 

Rejîma Melayan her ji destpêka 
deshilata biyome xwe de hetanî niha 
ku temenê vê di 25 saliyê de ye, dest 
bi şopandina siyasetekê kiriye ku li 
hêla hundirî û derweyî de bingeha wê 
li ser wan xalên sereke ên jêrîn hatiye 
darêtin. 

Siysetên navxweyiye 

Komara Isalmî 

Tepeser kirina her cure dengekî 
azadîxwazî û gunehbar kirina şoreşger 
û azadîxwazan bi nav û niçikên weke: 
Dijî şoreş, kirê girtiyên bîhaniyan, ji 
dîn (Ol) warî bûyî û ... . Di bin bandora 
vê ramana hişke Melayan da sala 
1980'ê Xumeynî yê rêber û Weliyê 
Feqîh li hember daxwazên berheq û 
neteweyiye gelê Kurd de Fetwaya 
"Cehad"ê ragehand û rêtina xwîna 
Kurdan û dest danîn li ser mal û 
namûsa Kurdan helal kir. Kuştin û bê 
ser û şûn kirina dehan rewşenbîr û 
rojnamevanên cudahizir ku kêmtirîn 
lome û nerazî bûna xwe li hember 
siyaset û kiryarên vê rejîmê eyan 
kirbûn û kuştina wan bi Kuştinên 
Rêzokî hate bi nav kirin. Xwe teyar 
kirin bi çekên rêpênedayiye komkuj û 
gefe kirin ji hemû mirovahî û jîngehê. 

Siyasetên derveyiye 

Komara Islamî 

Bi hêceta şandina şoreşa Islamî û 
çandina tovê vê şoreşê li hemû 
cîhanê, dest têwerdan li kar û barên 
hunduriye welatan û pêk anîn û 
piştgirî kirin ji girûpên tundrê ên 
Islamî, pêk anîn û piştgirî kirin ji 
girûpên terorîstî û cî bi cî kirina 
kiryarên terorîstî dijberî xelkê 
bêguneh û rikeberên rejîmê li welatên 
cur bi cure cîhanê ku wan kiryarên 
han bi navê "Emelyatên şehadet 
telebane" bi nav diket, dagîr kirina 
Balwêzxwana Amerîka û şerê tevî 
îraqê û dijberiya tevî Îsrayîl û ... ku 
malwêranî û ziyanek zafe canî û madî 
gihande xelkê bê gunehe îranê, 
ewane parek ji wan siyasetên derweyî 
ên vê rejîmê ne ku di heyamê 25 sal 
temenê reşe xwe da rêve biriye û rêve 
dibet. 

Ger çî rêberên vê rejîmê cehd 


Mihemed Salih Qadirî 

kirine bi dirûşma "Got û bêjên jlyaran" 
raya giştiye cîhanê bilêbînin û reng û 
rûmetek demokratîk bi vê rejîmê bidin, 
lê di eynî dem de di hundirî welat da bi 
egera kiryarên hovane weke: îdam 
kirina azadîxwazan û girtin û hepsî 
kirina xwendkar û rikeberan û binpê 
kirina mafê mirovan bi giştî û mafên 
jinan bi taybetî û ... dirêjiyê didete 
deshilata dîktatorane ya xwe. 

Encam 

Eva cihê dilxweşiyê ewe ye ku xelkê 
zor baş kakila vê rejîmê nas kirine û bi 
hişyarî û zanebûna xwe êdî bi îdeolojiya 
hişke şoreşa bi nav Islamî nahên 
lêbandin û li ser vê bawerê ne, heta 
dema ku dîktatoriya Welayeta Mutleqe a 
Feqîh li ser hukim be, azadî, mafên 
mirovan, zagon û ... di îranê de vê mihal 
û bê wate bin. Dizanin ku di vê sîstemê 
da îradeya civatên xelkê çi biha û 
girîngiyek nine û hewceye ji bo xwedî 
derketin ji îrade û azadiya mafên xwe, 
cehda herifandina vê rejîmê bidin. 

Gelên îranê bi xwatircem bûn ji vê 
rastiyê ku eger her diyarokek nekarbe 
xwe nû biket û ji pêvajoya geşe kirin û 
pêşkevtinê raweste, êdî hebûna wê 
namîne. Bi dîtina wê qedera ku bi serê 
îdeolojiya hişke Yekîtiya Sovyetê û 
hevalbendên wê û Taliban li Efxanistan û 
Sedam li îraqê de hat û gelek 
nimûneyên din, piştrast in ku ev rejîme 
jî vê bi rêya wan de biçît. Niha ku ev 
rejîme ji her aliyekê ve rastî genîtî û li 
dest dana meşrûiyeta xwe bûye û ji 
aliyê raya nevneteweyî ve bi sedema bin 
pê kirina mafên mirovan û xwe teyar 
kirin bi çekên rê pê nedayiye komkuj 
ketiye ber givaş û baykot kirinê. 

Bi taybetî piştî bûyera terorîstî a ll'ê 
Septembera 2001'ê, ku ev rejîme ji aliyê 
Amerîka ve bi tewera şeraretê hatiye bi 
nav kirin û ketiye nava eniya terorîzma 
navneteweyî. 

Niha ku bizava berfirehe nerazî bûnê 
di îranê de xew ji çavê rêberên rejîmê 
heram kirî ye û xîmê deshilata wan 
xistiye lerzînê. 

Bi dîtina wan fakterên han û li ber 
ronahî û ceribandinên dîrokî ên sedsalên 
derbas bûyiye îranê, em dibînin ku 
deshilatdarên dîktator e vî welatî çi 
carek bi hezkirina xelkê , bi rihetî ji 
deshilatê paşde newekişyane û her tim ji 
aliyê xelkê ve bi serhildan û şoreşê 
hatine herifandin. Bo mînak: Şoreşa 
Meşrûte li sala 1905'ê de, Şoreşa Netewî 
kirina Petrolê bi serokatiya Dr. Mihemed 
Musediq di sala 1950'ê de û Şoreşa 
herifandina rejîma Şah li sala 1979'ê de. 

Ku wisan e vê carê jî gelên îranê 
dibe bi bandor wergirtin ji wan 
guhartinên bi leze siyasî, aborî û civakî, 
ku li cîhana (sedsala 21 )’ê de têne pêş û 
bi dîtina wan fakterên ku li berahiyê da 
hatin bas kirin, hêvîdar bin ku pêşeroja 
xebata azadîxwaziya wan pir ronahî ye û 
hêvîya serkevtinê zaf nêzîk e. 

Bizava Neteweyî a Kurdistanê li hember 
xwedîka guhartinên mezin 


Ebdula Behramî 


Bizava neteweyî a Kurdistana 
îranê li metoda xwe a nû de 
(metoda rêxistinî) hêdî-hêdî bi 
şeşemîn dehsala temenê xwe 
nêzîk dibe. Di şeş deheyên derbas 
bûyî de ku di wan de guhartinên 
mezin û berfireh li ser civaka 
cîhanî û Kurdistanê jî mîna 
meydana çalake vê bizavê hatiye, 
bi vî halî jî îro em dibînin evê 
bizavê ji bilî vê çendê ku kariye 
dirêjî bi temenê xwe bidet, belkî 
armanc û dirûşmên vê jî li hember 
tîrojka guhertinên serdem de 
geşbûnek mezin li xwe girtiye. 
Eve rastiyeke ku ji rêya vê we em 
dikarin ji aliyekê pênaseya wê 
bikin û ji aliyek din ve pêdiviyên 
geş û xurt kirina zaftire vê bizavê 
di îro û pêşerojê de bi vê dest 
nîşan bikin. 

Ji bo eyan kirina vê rastiya ku 
li serê îşare pê hat kirin pêwîst e 
ku yekem, avirdanek bilez bidin 
ser çawanî û pêwîstiyên ku vê 
bizavê anîne holê, duyem, kakil û 
rêjeya armanc û dirûşmên bizavê 
û qasê lihevhatina wan tevî 
rastiyên qonaxên cuda-cuda ên vê 
heyama dirêj ku qala vê hate 
kirin, sêyem, ev destkevtên girîng 
ku niha bûne sermaye û bingehek 
bo berdewamiya vê bizavê: 

Bizava neteweyî a Kurdistana 
îranê , ji aliyekê weke zaf ji 
bizavên neteweyî ên gelên bindest 
û bêpar kirî ji mafên neteweyî ên 
xwe û ji aliyekê din ve ew 
pêwîstiyên ku ji aliyê rêberiya 
bizavê ve ji bo nû kirin û 
pêşxistina civaka Kurdewarî di 
biyavên cuda-cuda ye vê de xuya 
dikirin, di bîçima bizavekî 
berevanker di hember dujmin û 
her wisan guhartinxwaz di qada 
neteweyî de hate holê. Li gor vê 
çendê û bi berçav girtina wan 
gavên vê bizavê ku li biyavên 
cuda-cuda de weke parastina 
ziman û çanda Kurdî, berxwedanî 
kirin li hember sîstemên 
paşverûye rêxistinên civakî û 
tîtalên kevnarperwerî di civakê de 
avêtine, nabe tenê bi bizavek 
berevankar bihê nasîn. Belkî ev 
bizave di nava xwe de bizavekî 
çandî, civakî û rewşenbîrî bûye û 
destkevtên vê biyavê jî ji bilî 
zeliqandina vê pênaseyê, bûne 
rabihoriyeke geş û bi şewq ku di 


vê qonaxê de jî dê bikare hebûn û 
berdewamiya xwe li ser dabirêje. 

Bizava neteweyî a Kurdistanê li 
asta armanc û siloganên stratijî 
ên xwe de jî xwediyê xasmaniyên 
nemaze bi xwe ye. Ev bizave her 
ji destpêkê ve bi komek armanc û 
stratijiyên sereke û nirxandî ve 
hebûna xwe di meydana siyasî a 
Kurdistanê de ragihand. Ev 
armanc û stratijî ên dest nîşan kirî 
ji bilî vê çendê ku li gor rastî ên 
serdem û pêvîstî ên civaka 
Kurdistanê û kavdanên dever û 
navneteweyî hatine darêtin û 
peyrew kirin, di kakil û qada 
mikanîzma bi rêve birin û 

piraktîze kirinê de jî hişyar û nû 
xwaz bûne, li dîtingeha pêşeroja 
wan de li bilî davî anîn bi 

zordariya netewî, rê û 

mikanîzmên Modernîze kirina 
civaka Kurdistanê jî hatiye berçav 
cjirtin. Demokratîze kirina civaka 
Iranê, û Kurdistana îranê 
çareseriyeke jêhat tevî rewş û 

dirûvê ji bo pirsgirêka neteweyî, 
cudahiya 01 û îdeolojî ji siyasetê, 
pêk anîna civaka bajêrvanî û ... 
parek ji wan armanc û setratijî ên 
giring in ku vê civakê ji xwe re 
dest nîşan kirine û niho dikare ji 
her demekê pitir tevî pêvajûya 
guhartinên cîhana pêşvero hev 
digirin. Ji bo zelal kirina pitire vê 
mijarê pêwîst e bi kurtî îşareyek 
bi du xalên zor berbiçav were 
kirin: 

1. Bizava neteweyî a Kurdistana 
îranê kariye pênaseyeke zanistî û 
simcî ji wateyên dewlet, siyaset û 
qazancên neteweyî û her wisa 
partî û rêxistinên siyasî bi refên 
xwe ve bizeliqîne û li gor vê 
pênaseyê hevalbendiyê di navbera 
berjewendiya bizavên neteweyî di 
Kurdistana îranê û parçeyên dine 
Kurdistanê de pêk bîne. 

2. Di ceribînên kurtdeme 

desthilatdariyên xwe de ji bo 
zeliqandina mercên 

pêşkevtinxwazane ên xwe 
cehdeke berbiçav kiriye. 

*** 

Her çend ev bizave zêdebarî vê 
çendê ku zaftir ji nîv sede xebata 
berdewam û bixwîne xwe 
nekariye bigihîje armancên xwe 
ên destnîşankirî, mîna dawî anîn 


bi zordariya neteweyî û pêk anîna 
kawdanek wisa ku xelkê 
kurdistanê bikarin di vê de li ser 
qedera xwe biryarê bidin û şiyana 
xwe di pêxema geşe kirin û 
pêşxistina kurdistanê bînin holê. 
Lê em dikarin bibêjin ku bizavê 
kariye di meydanên dinê ên 
xebatê de deskeftên herî mezin bi 
dest ve bîne; xurt bûna hest û 
hişyariya neteweyî û seha 
nasnamexwazî û mafxwazî, geş û 
xurt kirina bizavên ç ndî û 
rewşenbîrî di Kurdistana îranê de 
parek ji wan biyavan pêk tîne ku 
em dikarin bandora xebata vê 
bizavê bi hêsanî bibînin. 

Bi egera wan destkevtane ye 
ku îro am dibînin mijara bizava 
neteweyî a Kurdistanê bûye 
bêjeya yekem û serdeste civaka 
Kurdistanê û roj bi roj zaftir û mil 
bi milê pêşkevtina çandî û civakî di 
Kurdistanê de ber bi pêş diçe û 
berfirehî û panatiya vê mijarê jî 
roj bi rojê li mezin bûn û pel 
avêtinê de ye û di hember da jî 
gotarên rê warîker û meh bûyî 
berew çilmisîn û qirax ketina hindî 
zêdetir diçe, ku wisan dibe bi bal 
dan bi wan xalên ku me li serê de 
êxistine ber çav, em dikarin 
bibêjin ku îro li ber xwedîka 
guhertin û rastiyên vî serdemî de 
bizava neteweyiye Kurdistanê 
mîna karakterekî pêşverûxwez û 
xwedî ceribandin di biyavên cur bi 
cur de, bûye desmayeyek mezin 
bo niho û pêşeroja Kurdistana 
îranê û li gor vê jî civatên xelkê 
Kurdistanê bi çavê hêvî û evînê 
mêze dikin û paşeroja xwe û 
welatê xwe di armancên vê de 
dibînin. Hemî ev xalên erênî ku 
seba pênasîn û destkevtên bizava 
neteweyî a Kurdistana îranê ku li 
serê de hatine bas kirin, tevî vê 
çendê ku cihê şanaziyê ne, lê her 
di wî halî de vê erk û wezîfeyê 
dêxîne ser milê hemû xebatkarên 
nava vê bizavê ku ji bo xurt kirina 
hindî zaftire xebatê û destnîşan 
kirina wan xalên erênî bixebitin û 
bo ji nav birina kêmasiyan zaftir 
bixebitin û rêya gihîştin bi armanc 
û hêviyên gel xweştir biken. 

Neteweya Kurd zêdetir ji 
sedsala ye ku bo gihîştin bi mafê 
xwe ên neteweyî, ku bi destve 
anîna mafê qederê ye, di xebatekî 
xwînavî û ne beramber de ye û bi 
hezaran qorî pêşkêşî vê rêya pîroz 
kirine. Xebata Kurdan di destpêkê 
de di bin bandora serok Eşîret û 
Serokên Olî de bû, ku yan bi 
merema berevanî û xurt kirina 
deshilatên xwe, yan jî li ber hêrs û 
tolstandinê, yan jî di pêxema hin 
destûrên olî de, agirê xebat û 
têkoşînê hilkiribûn, her çend ku 
piştre piraniya wan tevgerane form 
û reng û rûyeke neteweyî bi xwe 
girtin û armancên wan bo astê 
Kurdîtiyê jî bilind dibûn, lê destpêk 
û metodên wan bi giştî li ser 
bingeha çand û ramana Ostoreyî 
de hatibûne darêtin. 

Ostore taybet bi hizr û ramana 
esmanî ye û taybet bi wî çax û 
serdemî ye ku mirov ji bo 
peçavtina bûyer û guherînên 
cîhanî, xurist û civakê hawar û 
gaziya xwe bo xwedayan dibirin, di 
serdemê Ostoreyî de her bûyerek 
ku çareseriya wê di deshilata 
mirovan de çi neba sedema vê 
dibirine ser xwestik û daxwaza 
xudayan, lê piştî hatine xara raman 
ji esman ve bo erdî, Ostoran hêdî 
hêdî rewatiya xwe ji dest dan û 
deshilata hizr û ramanan kete 
destê felsefe û zanistê de. Ev 
guhertine her li serdemê Eflaton û 
Eresto li Ewropayê de dest pê dike 
û bi domandina dîrokê di geş û xurt 
bûnê de bûye û hetanî vî serdemî 
ku modernîzm wekî tewera bawer 
û hizrên mirovî di bilindtirîn û 
berçavtirîn qasê xwe de tê rojevê. 
Di Kurdistanê de jî ev guhertine 
dikeve nav mala bizava 
rizgarîxwaze Kurdistanê û bingeh û 
metoda wan bizavane ji bo 
rêvebirina xebatê ji xwe digire. 

Her çende ku ev piroseye ji 
mêje li Ewropayî dest pê kiriye, lê 
mixabin niha jî di Kurdistanê de 
naveroka xebatê girêdayî bi 
bawerên kevneşopî ve ye û niha jî 
serdemê Ostoreyî jê nehatiye 
bazdan û qonaxa kevneşopî jî bi 
tewawî nebihorandî ye. Kurd niha jî 
bo domandina xebat û gihîştin bi 
armancên siyasiye xwe ji amrazên 
sunetî û Ostoreyî mifahê 
werdigirin. 

Her wekî me îşare pê kir di 
destpêkê de me ji bo rêve birina 
xebatê li çarçoveya Hoz û Eşîretî û 
kevneşopiyê mifah werdigirt, lê 
nêzîk bi 60 salaye ku me bi kiryar 
gav avêtine nava qonaxekî nûjen û 
bi partî bûnê de, lê ev gavên me ji 
ber vê ku tevî guhertinên din mîna: 


Bizava Kurdî di 
bin bandora 
ramana Ostoreyî 
de 


Rambod Lutfîpûr 

Civak, Raman, Aborî û ... hevdem 
nebûn û piraniya partî û rêxistinên 
Kurdî di program û kiryarên xwe 
de carna ji metodên Ostoreyî û 
kevneşopî pêrewî dikirin. 

Em niha li qonaxa bihorandina 
kevneşopiyê ji bo modernîzmê ne, 
di çaxekê de ku em mijûlê 
ceribandina cîhana nû û zanistî ne, 
hêj jî bi tewawî ji Ostore û 
kevneşopiyê cuda nebûne. 

Civaka Kurdî di warê siyasî û 
xebata rizgarîxwazane de niha li 
pêk anîna hizrekî zanistî û berhem 
anîna awayekî nû, zor serkeftî nebû 
ye, niha jî zaf caran hatiye dîtin ku 
mêr maqûlekî Eşîretî, olî yan 
neteweyî wekî serok û rizgarkerê 
Kurdan hatiye bi nav kirin û 
deshilatekî zor û bê sînor jêre 
hatiye dan, ku hêvî û armancên wî 
bûne hêvî û armancên neteweyî, bi 
awayekê ku serok kariye biryarê li 
ser çarenivîsa gel û rêbaza tevgerê 
bidet. Her bi vê sebebê zaf caran 
rewşenbîr û hêzên pêşverû yên 
Kurd nekarîne ji ber hesûdî û 
pawanxwaziya wan rêveber û serok 
Eşîretane hêz û şiyana xwe di 
xizmet xebat û tevgera neteweya 
xwe de danên. Diyare sedema vê 
pirsê li Kurdistanê de dizivire bo 
ser hin sebebên mîna: 

1. Hilkevtina Kurdistanê di 
Rojhilatê de, ku bûye sedema hizr 
û baweriyekî Rojhilatî ku bingehekî 
dîktatorî û esmanî heye, û nehêla 
ye felsefeya siyasî ji bo şirove kirin 
û berhevdana sîstemên siyasî yên 
cur bi cur geş û xurt bibe. 

2. Kêm bûn yan nebûna çandekî 
rexnegirane û devokekî rexnegir di 
civaka Kurdî de, ku şiyana pêk 
anîna bizavekî hizrî û 
pêşkeftinxwaz hebe. Dîroka 
axaftina diyalktîkî li Rojavayê de 
dizivire bo serdemê Soqrat û bi 
giştî di heyamê 2500 salên berê ku 
ramana kilasîk ya Yûnanê pêk hat, 
heya îro jî her di berdewamî û 
xurtbûnê de ye. Di dîroka raman û 
hizra Rojhilatê de zor lawaz û 
xwedî dîrokekî kêm e, yan jî hêj pê 
negihîştiye û heke jî pê gihîştibe di 
destpêk û qonaxa ceribandin û 


nirxandinê de ye. Nebûna devoka 
rexnegir di civaka Kurdî de yek ji 
sedemên bingehîne pêk anîna 
kesayetiyekî karîzma û taboyî ye. 
Di her civakekê de ku derê rexnan 
hate daxistin rê ji bo geş û xurt 
bûna sîstemên pawanxwazî û 
dîktator xweş dibe, û di rewş û 
zirûfekî wiha de, neteweya 
karîzmaperwer ku bawerî bi xwe 
nînin, yan jî têgihîştina wan di 
astekî nizim de ye, bi tenê rêya 
guherîn û berevanî ji mafên xwe di 
qeware û çarçoveya serokekî 
karêzma û pîroz de dibînin ku ev 
rêveber jî bi her şaşiyekê, (ji ber 
nebûna rexne û gazindeyan) 
qonaxek ji bizava wê neteweyê ber 
bi neman û têkçûnê pal dide. 

3. Bêçareyî û nizim bûna 
saykolojiya neteweya Kurd. 

Şikan û têkçûnên yek li pey 
yeke Kurdan di warê siyasî û 
xebata rizgarîxwazane de ku parek 
ji vê dizivire bo ser hawar birin ji 
bo karîzmayan û mezin kirin û 
heya qasekê jî rizgarker û Ostore, 
wisan ji mirovên Kurd kirî ye ku 
bawer bi şiyan û hêza xwe nemaye 
û bi hêviya serhildana 
kesayetiyeke, qehreman û 
rizgarker e, her bi vê sedemê 
hemû hêvî û armancên xwe di wî 
kesayetiyê de dibînin û di rûmet û 
reng û rûyê vî de azadî, rizgarî, 
bextewerî û serxwebûnê dibînît. 
Lewre ev gelê ku hêz û hêviyên vî 
ber bi lawaziyê çûbin bi neçarî bi 
çavê hêviyê pena dibirine ber 
qehremanan û karîzma û tabo ji 
wan diafirîn in. Hawar û gazî birin ji 
bo kesayetiyên karêzma û 
qehreman û bi giştî çêkirin û 
afirnadina wan cure kesayetiyane 
ji xasmaniyên serdemê Ostoreyî ye 
û keresteyeke xebat û têkoşînê ji 
bo serbestiyê ye ku taybet bi 
cîhana kevn û sunetî ye, mirov di 
cîhana nû ji bo çareseriya asteng û 
girêpêçkên xwe, xwe berpirsyar 
dizane û di sîstemekî organîkî de 
rol û nexşê xwe dibîne, bi mifah 
wergirtin ji eqlaniyeteke rexnegir 
zêrevanî ji pirs û dozên civaka xwe 
û pêvajûya bizav û rêvebiriya 
bizava rizgarîxwaz a xwe dike. 

Haydana xebata rizgarîxwazane 
ya gelê Kurd ber bi metodekî 
nûjentir û tevgerekî kêrhatîtir tevî 
rewş û zirûfa serdem û xwe 
girênedan bi şiyan û karîna 
serokekî taybetî yek ji mercên 
destpêkiye ava kirina civakekî nû û 
derbas bûn ji qonaxeke Ostoreyî di 
warê siyasî û xebata 
rizgarîxwazane de ye. 

Demokrasî, biha û piraktîka wê 

Beşa 1. 

Kurmanc Hakkî 


Bi saian e dirûşma 
stiratêjiye Partiya Demokrat a 
Kurdistana îranê Demokrasî 
wek hilbijartinek herî baş ji bo 
civaka îranê û Kurdistanê 
hatiye diyarî kirin. îro pêvajoya 
demokrasî û civaka demoratîk 
ne tenê bûye dirûşm û daxwaza 
hemû bizavên opozosyon ên 
navxweyî û dereveyiye îranê, 
belkî gelek rêxistin û partên 
dine Kurdistanê ên parçên din 
demokrasî wek sîstemek herî 
îdeal didin xuya kirin. Ji bilî 
Kurdistanê pêvajoya han li 
seranserê Rojhelata Navîn 
xasmanî dîv şerê îraqê û 
hilweşana rejîma Seddam bûye 
piroseyek mezin û rewtek 
binirx dijî sîstemên totalîter û 
dîktatorên deverê. 

Komara Islamî jî xwe bi 
curek ji demokrasiya Islamî 
dide nasandin ku tê de nirx û 
bihayên olî a îslamê tên berçav 
kirin. Li rastî de komara 
Islamiye îranê xwe ji baştirîn 
demokrasiyên cîhanê dide nas 
kirin. 

Gelo demokrasî çi wek 
pêvajo û çi wek sîstema siyasî 
bi çi watayekê tê? Merema me 
wek Partiya Demokrat a 
Kurdistana îranê ji 

demokrasiyê çiye. Em nirx û 
bihaya demorasiyê li çi de 
dibînin û li piraktî de bi çi 
awayekê em dixwazibin 
demokrasiyê li welatê xwe de cî 
bi cî bikin? 

Hetanî niha nirx û bihayên 
demokrasiyê bi awayekî wekirî 
çi li nav sinûrên partiyê de û çi 
li derevey sinûrên Partê de 
nehatine rohn û şirove kirin. 
Gelek li part û saziyên 
Kurdistanê yên ku basa 
demokrasiyê û sîstemên 
demokratîk dikin, çawaniya 
dîtingeha xwe ji demokrasiyê 
şirove nakin û demokrasî tenê 
wek modek li basên siyasî tê 
bikar anîn. 

Demokrasî wek remza 
despêkiya bihayên partiya me, 
garantî a saxlemî û geşe kirina 
civaka Kurdistanê tê ditin, 
lewma nasandina Demokrasiya 
ku hizba me ji bo damezrandin 
û misoger kirina wê xebat dike. 


pirsek rojeviye û her di wê 
demê de jî wê cudahiya me 
digel hizr û ramanên dine ser 
demokrasiyê rohn diket. 

Demokrasiya ku partiya me 
dixwaze tenê armanca wê saz 
kirina hilbijartinên azad nîne, 
hilbijartinên azad yek ji wan 
armanca ne ye ku partiya me 
bo sîstema demokratîka 
pêşrojê hilbijartiye. Edaleta 
civakî, pêk anîna civakek 
modern û zanistî, ku têde mirov 
bibe xwediyê zanist û biryar û 
hilbijartina xwe, ew nirx û 
bihayane ku partiya me bo 
sîstema pêşrojê berçav digire. 

îro pêvajoya demokrasî û 
civaka demoratîk ne tenê 
bûye dirûşm û daxwaza hemû 
bizavên opozosyon ên 
navxweyî û dereveyiye 
îranê, belkî gelek rêxistin û 
partên dine Kurdistanê ên 
parçên din demokrasî wek 
sîstemek herîîdeal didin 
xuya kirin 

Xuyaye wek parteke endamê 
înternasyonala Sosyalîst û wek 
mîratgirên rêbaza Qasimloyê 
nemir erka me pêk anîna 
mekanîzma civakek bihêz û 
xwedî strûktore. Lewma ji bo 
nas kirina partiya me û ji bo 
vekirina demokrasiyê em di 
zincîre gotarên xwe de vê 
bihevilînin kurtiyek li dîrok, bîr 
û raman û şêwazên 
demokrasiyê bi xwandevanên 
xwe bidin nasandin û li 
dûmahiyê de jî ew demokrasiya 
ku partiya me dixwaze bi 
awayekî wekirî bêxin ber basê. 

Pêşbas 

Demokrasî li asteka cîhanî wek 
pêvajoyek bi awayek pozîtiv hatiye 
wergirtin û her dewletek jî basa 
cura demokrasiya xwe dike. 
Xasmanî piştî şerê dûyeme cîhanî 
(1941 - 45) demokrasî bi wateya 
başî hatiye mana kirin. Di nîqaşên 
devokî û nav xelkê de demokrasî 



wek wateyek hatiye şirove kirin, ku 
tê de bo nimûne civak li ser 
bingehên adilane, wekheviya 
hevwelatiyan û mafê hilbijartina 
cura jiyanê bo mirov hatiye wate 
kirin. Demokrasî her wisa bo gelek 
partî û rêxistin û dewletên cîhanê 
wek armanca pêşerojê hatiye diyarî 
kirin. Demokrasî tiştek bi biha tê 
wate kirin_Lê çima demokrasî? 

Digel giştgir bûna pêvajoya 
demokrasiyê, manaya demokrasiyê 
jî hatiye şaşandin. Bo gelekan cihê 
pirsyarê ye armanc li demokrasiyê 
çi cur sîstemeka siyasiye? 

Di roja îro de em dikaribin basa 
serdema sergêjiya demokrasiyê 
bikin. Parek ji wê sergêjiyê digere 
ser guhertinên cîhan û civaka 
mirovaniyê. Demokrasî îro bi 
awayek berîn wek pêvajoyek tê 
wate kirin, ku tê de mirov 
beşdariyê li hemû piroseyên civakî, 
ku pêwendî bi qedera mirov ve 
hebe dike û bi awayek kollektîv 1 
biryar tên dan. Wateya han bi 
awayek giştî ji bo pêwendiyên 
dewlet û deverên biçûke dewletî 
bikar hatiye birin. Di serdema me 
de piraniya biryaran li derevey 
sinûrên neteweyî wek Neteweyên 
Yekgirtî û Banka Cîhanî tên dan ku 
rasterast kar dike ser şêweya 
jiyana mirov. Şêwaza han her çend 
carê ne pirsgirêka me ye, lê bi giştî 
li cîhanê bi awayek rexnegirane 
hatiye mêze kirin, ku tê de mirov 
mafê hilbijartinê tuneye. 

Demokrasî li aliyekê wek 
pêvajoyek şiroveyî (descriptive) 
hatiye dîtin û li aliyekê din jî wek 
sîstemek normatîv (yasayî) ku tê 
de kar û barên civakî li ser 
bingehên yasayan tên perjandin 
hatiye manakirin. 

Di gotarên hijmarên tên de 
mijara demokrasiyê dê hîna rohntir 
bihê kirin. 

Têdîtin: 

Ji bo vê nivîse em li pirtûka 
"Demokratian Arvo, teoriat, 
kaytannöt ja mahdollisuudet" ji 
nivîsandina profesor Maija Setala, 
mamostaya zankoya Helsinkî li 
Finlandê wek serekaniya despêkî 
behrê wer bigirin. 


1 Collective 

RAPOR 


Hevdîtinên Sekreterê Giştiye 
Partiyê li îngilistanê 


Birêz Ebdula Hesenzade, 
Sekreterê Giştiye Partiyê, ku 
bo sefereke çar rojî (yekem 
hetanî çarê Februariya 
2004'ê), çû bû îngilistanê û 
dema ku gihîşte paytextê wî 
welatî, ji aliyê endamên 
Komîteya Partiya me di 
îngilistanê de, bi germî hate 
pêşwazî kirin. Sekreterê 
Partiyê di van çar rojan de, 
serbarê hevdîtin di gel 
endam û tagirên partê û 
hejmarek ji kesatiyên Kurd û 
îraniyên akinciye wî welatî, 
tevî kesatiyên xwarê jî 
guhartina bîr û rayan kir: 

Birêz Tam Kilark 
nonerê Parleman û 

serokê Girûpa Alîgirî ji 
Kurdên îraqê li 

/V 

Parlemana Ingilistanê. 

Di vê rûniştinê de ku di 
parlemana wî welatî de bi rêve çû, 
her du aliyan tevî kêyfxweş bûna 
xwe ji vê hevdîtinê, derheq bi 
rewşa devera Rojhelata Navîn, îran 
û Kurdistan, bîr û rayên xwe 
guhartin. 

Birêz Ebdula Hesenzade, tevî 
rêz û hurmet ji têkoşîna birêz "Tom 
Clark" û girûpa wî derheq bi tagirî 
kirin ji mafên rewa û berheqe 
Kurdên îraqê, rewşa aloz û xirab li 
îranê, çeqîna bi nav "Refurmîstên 
hukûmetî" û xwest û daxwaz û 
biryara piraniya xelkê îranê di 
peywendî tevî guherîna rejîmê de 
axivî. 

Sekreterê Partiyê îşare bi nexş 
û rola gelê Kurd li Kurdistana îranê 
bi rêveberiya PDK îranê û bizava 
rizgarîxwazaneya xelkê îranê kir û 
bi baldan bi xebat û berxwedaniya 
çendîn saliye tevgera Kurd li 
Kurdistana îranê, nexş û rolê vê 
bizavê bibandor û girîng hesiband. 

Birêz Tom Clark, kêfxweşiya 
xwe ji vê hevdîtinê anî ziman û her 
wisa ji ber van dîtin û hizr û 
ramanên ron ku derheq bi deverê û 
bi taybetî li ser Irene hebû sipasiya 


Sekreterê Partiya me kir. Ev 
hevdîtine ku roja sêşemiyê berwarê 
03.02.2004'ê, demjimêr 11:30'ê 
hate encam dan, demjimêrekê dom 
kir. 

Birêz "Lord Êvîbirî", 
nonerê Meclîsa Lordên 

/V 

Ingilistanê û serokê 
gurûpa Parlemanê a 
berevanî ji mafên 
mirovan 

Ev hevdîtine ku demjimêr 
4:15'ê piştînîvroya vê rojê, anku 
sêşemiyê di Meclîsa Lordên wî 
welatî de hate encam dan, 
demjimêr û nîvekê domand û têda 
li ser komek pirsên cur bi cur e 
deverî, ji van rewşa îraq û 
Kurdistana îraqê û bi taybet rewşa 
îran û Kurdistana îranê bîr û rayên 
xwe guhartin. 

Birêz Mamosta bi şirove û ron 
kirin li ser wan warên ku hatin bas 
kirin, li ser girîngiya hevkarî û 
alîgiriya kesayetiyên 

demokrasîxwaz ji xebat û têkoşîna 
gelên îranê, ji wan gelê Kurd li 
Kurdistana îranê, di pêxem bi ser 
kar anîne rejîmeke demokratîk di 
welatê me de, tekez kir. 

Birêz "Sitan Niyonz" 
Serokê Partiya Azadî 
(Liberation) 

Rûniştin tevî birêz "Stan Niyonz" 
demjimêr 10'ê sipêdeya roja 
çarşemî berwar 04.02.2004'ê, li 
mala birêz Niyonz hate encam dan. 

Birêz Niyonz ku ji hevalên 
kevnare parta me û bi taybet dost 
û hevalê nizîkê şehîd Dr.Qasimlo 
ye, tevî pêşwazî kirina germ ji 
rêzdar Hesenzade, ji ber vê ku 
daxzwaza navbirî pejirandiye û 
çûye mala wî, pir bidil sipasî jê kir. 

Di vê rûniştina germ û hevalane 
de, her du aliyan derheq bi rewşa 
îran û Kurdistana îranê bîr û rayên 
xwe gohartin. Birêz Niyonz ku pûte 
û bihagiranî bi pirsên îran û Kurd 
di Rojhelata Navîn de dide û bi 
hogiriyeke taybetî ve ji dûv wan 
dikeve, şirove û ronkirinên 



Birêz Ebdula Hesenzade, di 
sefera xwe ya bo welatê 
Ingilistane derheq rewşa devera 
Rojhelata Navîn, Iran û Kurdistanê 
bi çend kesa''etiyê siyasî re 
hevdîtin kir. 


Sekreterê Partiya me di vê derheqê 
de bi mifah û girîng hesiband û li 
ser piştîvanî û tagiriya parta xwe ji 
xebata gelên îranê û bi taybet gelê 
Kurd tekez kir. 

Birêz "Luis Eyala" 
Sekreterê Giştî yê 
Entirnasiyonala 
Sosyalîst. 

Ev hevdîtine demjimêr 4’ê 
piştînîvroya roja çarşemî 
(40.02.2004) li debîrxaneya 
Entirnasyonala Sosyalîst di 
Londonê de hate encam dan. Di vê 
hevdîtinê de serbarê bîr û ra 
derbirîn derheq bi rewş û kawdan li 
îran û Kurdistana îranê û bi giştî 
deverê, xebat û têkoşîna xelkê 
îranê di pêxema bi destve anîna 
demokrasî, azadî û anîne ser kara 
sîstemeke demokratîk axivîn û 
çalakiyên Gurûpa Karê 

Entirnasyonala sosyalîst di 
peywendî tevî pirsa Kurdan 
vekoland in. Birêz Eyala, di vê 
hevdîtinê de, serbarê pê çeqandin 
li ser tagiriya Entirnasyonala 
Sosyalîst ji xwest û daxwezên rewa 
û berheqe gelê Kurd û bi taybet 
Kurdên îranê, ev hevdîtine gelek bi 
mifah zanî û berhevdana Partiya 
me derheq rewşa îranê birast û 
durist hesiband. 

Hejî gotinê ye ku di hemû wan 
hevdîtinan de, birêz Dr. Xusro 
Ebdulahî, nonerê Partiyê li derveyî 
welat û Mewlûd Siware, berpirsyarê 
Komîteyê û nonerê Partiyê li 
îngilistanê Sekreterê Partiyê 
hevrêtî dikirin. 

Nûçeyên Kurdistanê 


Sine 

Roja 15.11.1382'ye Rojî, 
Tankêreke hilgirê mewada jehrî 
kete nav yek ji Çemên avbenda 
Qişlaxê û ajovanê wê tankêrê jî bi 
silametî der çû, her çend rayedarên 
rejîmê gotine ku ev Tankêre hilgirê 
Pûdra "Nûşab"ê bû ye, lê belê 
karnasan ragehandin ku ev 
Tankêre hilgirê mewada jehrî bûye 
û dîsan têkilî ava avbendê bûye. Ev 
ava ku xelkê bajarê Sine bo 
vexarinê mifahê jê werdigirin. 

Rayedarên bajêrvaniya 

parêzgeha Kurdistanê di yek ji 
civînên xwe de, îtiraf bi vê hindê 
kirine ku ev mewade jehrî bûye, lê 
belê gotine ku ev jehre zor cihê 
tirsê nine. 


Xwenîşandan dijberî 
Komara Islamî 


Sine 

Xwandikaran meşa li 
darxistî ya ji aliyê 
rejîmê ve têk dan 

Raja 22'ê Rêbendanê di demekê 
da ku pêka bernameya rejîmê ku 
xwendekar ji bo meşekê di vê rojê 
de dihatine berhev kirin, nişkêve 
hemû xwandikaran dirûşmên dijî 
rejîmê û Bijî Kurdistanê dan. Bi 
wî terzî Kontirola meşê ji destê 
rayedarên rejîmê derket û meş jî 
têk çû. Piştî çar rojan çend 
memûrên rejîmê rijiyane nava 
xwendingehan û çend kes ji 
xwandenkarên van xewndingehane 
girtin û hepsî kirin. 

Merîwan 

Raja şemiyê 25.11.1382'e Rojî, 
xelkê bajarê Merîwanê seba 
heftemîn gera hilbijartina Meclisa 
Şêwra Islamî, li hember "sitad"a 
berendamên wî bajarî da, meşeke 
nerazî bûnê lidar xistin û rê nedane 
tu kesekî helperest bi navê xelkê 
Merîwanê biçîte ser Kursiya Meclisê 
û xizmetê bi rejîma Komara Islamî 
biket. 

Ciwanro 

Raja 22.11.1382'e Rojî zêdetir ji 
5000 kes ji xelkê bajarê Ciwanro û 
herêmên ser bi wî bajarî li navenda 
vî bajêrî da civiyan. Memûrên 
êstixbarat (îtilaat)ê bi lez xwe 
gehandine cihê civînê û bi 
xwenîşanderan ragehandin ku bi 


mercekê dikarin vê meşê bidomînin 
ku piştgirî ji rejîmê hebît. Lê belê 
xwenîşanderan bi gazinde ji wê 
daxwazê dirûşmên dij bi rejîmê 
avêtin û dirêjî bi meşa dijî Komara 
Islamî dan. Di vê meşê da xelkê bi 
dirûşmên "mirin bo rejîma 
Komara Islamî" û "mirin û 
neman bo dujminên Kurdan", 
vêzariya xwe ji rejîmê dane eyan 
kirin. Hêzên rejîmê li dijkiryarên 
derheq bi wan dirûşmane û vê 
meşa nerazî bûnê, êrîş kirine ser 
xwepêşanderan, lê belê ew êrîşe jî 
tevî dijkiryarên xelkê berengar bû 
û di encam de çend tirombêlên 
hêzên rejîmê hatine şevitandin û 
çend tirombêl jî ji kar êxistin. Piştî 
hingê xwenîşanderan êrîş kirine ser 
banka Besîc ya Sipahê li Ciwanro û 
zerer û ziyanekî zor gehande wî 
bankî. Her di dirêjiya wê meşa 
nerazî bûnê de dermanxaneya 
"Lylanî" ku kavilkoka Sîxor û 
kirêgirtên rejîmê û navenda belav 
kirina Nîkotînê ye kete ber êrîşa 
xelkê nerazî û ziyaneke zef jî pê 
gihîşt. 

Bi berfireh bûna vê meşa nerazî 
bûnê, Pasgeha hêzên rejîmê kete 
ber êrîşa xelkê. Hêzên rejîmê ku 
delîva berevaniyê li hember 
xwenîşanderan de tune bûn, 
penaha xwe bo çend kesayetiyên 
wî bajêrî birin, hetanî ku xelkê bi 
dawî anîna vê meşa nerazî bûnê 
razî bikin. Hejiyê gotinê ye ku ev 
xwenîşandane hetanî bere berê 
sipêdehiya roja 23.11.1382'e Rojî 
dom kir. Pêka nûçeyê gihîştî ji 
bajarê Ciwanroyê, 15 kes ji xortên 
wî bajêrî ji aliyê hêzên rejîmê di vê 
derheqê da hetine girtin û kirine 
girtîgehê de. 


Korên behî û serexweşiyê 
ji bo şehîdên raja l’ê 
February, li bajarên 
Kurdistanê de 


Bokan 

Roja înê 17'ê rêbendana 1382'e 
Rojî, Civata Wêjeyî a Bokanê bi 
sedema qewimîna roja 12'ê 
Rêbendanê li bajarê Hewlêrê û şehîd 
bûna komek ji mirovên şoreşvan û 
nîştimanperwere Kurd, rê û resmeke 
behî û sersaxiyê di mizgefta Camie 
ya wî bajarî de pêk anî. 

Hejî gotinê ye ku di wê taziyê de 
bi awayekî berbiçav ji rewşenbîr, 


xelkê nîştimanperwere Kurdistanê 
pişikdar bûn û her bi wê sedemê 
komek gotarên wêjeyî û gotarên cur 
bi cur hatin xwendin û di dawiyê de 
piraniya pişikdaran tevî vê ku ev 
kiryara terorîstî şermezar kirin, 
hevxemiya xwe jî tevî kes û karên 
goriyên vê bûyerê derikandin. Her 
wisan Civata Wêjeyî a bajarê Bokanê 
ku qirar bû di roja 2'ê Rêbendanê de 
rê û resmekê bi hilkefta 58'emîn 
salvegera ava bûna Komara 
Kurdistanê pêk bîne, piştî vê ku 
rayedar û berpirsyarên ewlekarî û 
dewletî ên rejîmê arîşe û pirisgirêk 
anîne ser rêya wan, û nehêlan ew rê 
û resme di wî bajarî de bihête 
meşandin. Bi berdewam bûna xwe di 
cehda dûvde çûna roja 7'ê 
Rêbendanê rê û resmeke hêja û 
berfireh li cihê vê civatê l ; dar xistin. 

Li vê rê û resma taybetî ku tê de 
bi dehan kes ji rewşenbîr, 
helbestvan, nivîskar û ciwanên 
nîştimanperwere bajarê Bokanê 
pişikdar bûn, komek gotarên zanistî li 
ser vê roja dîrokî hatin xwandin û her 
wiha ciwanên helbestvan û şaîre wî 
bajarî bi pêşkêş kirina helbestên 
neteweyî û nîştimanî, reng û rûy 
(siroşt)ekî taybetî û bedew bi wê rê û 
resmê bexşîn. 

Merîwan 

Roja şemî, 18 ê Rêbendan a 1382 
e Rojî, korekî behî û serexweşiyê bi 
sedema bûyera daxbare bajarê 
Hewlêrê ji aliyê xelkê 
niştîmanperwere bajarê Merîwanê ve 
hate li dar xistin, di wê kurê de, 
serweyî vê ku xelkekî ber bi çav 
pişikdar bûn, komek gotarên edebî û 
çendîn gotarên Siyasî û netewî hatin 
xwendin û pişikdaran tevî şermezar 
kirina wê cinayet û bûyerê, hev xemî 
û hevsoziya xwe tevî kes û kar û 
aliyên Siyasiye Kurdistana îraqê 
derikandin. 

Urmiye 

Raja şemî 21'ê Rêbendana 1382'e 
Rojî, ji aliyê xelkê nîştimanperwer û 
şoreşvane bajarê Urmiyê rê û 
resmeke behî û serxweşiyê bi egera 
bûyera terorîstî a bajarê Hewlêrê li 
mizgefta "Nûr" ya wî bajarî hate lidar 
xistin. 

Di wê rê û resma daxbar de Kerîm 
Fetahpûr, nonerê Kurd li Meclisa 
Şêwra Islamî, axavtinek bi vê egerê 
pêşkêş kir û her wiha piştî axavtina 
wî Mamosta Mela Riza gotarek pîşkêş 
kir. Hejî gotinê ye ku pişikdarên rê û 
resmê bi tundî ev cinayete şermezar 
kirin û alîgirî û piştîvaniya xwe ji 
xwast û daxwazên rewa û berheqe 
gelê Kurd di wê para Kurdistanê de, 
ragehandin. 

CIVAKÎ 


Komara 
Islamî û doza 
mewada 
muxedir 
(narkotîk)ê 


Dara Natiq 


Yek ji mijarên herî çepel û 
malwêranker ku li serweyî dehan 
arîşe û girêpêçkên din berengarî 
gelên îranê bûye û xof û tirskî zaf 
bo gelên îranê û bi taybetî qata 
ciwanên welat çê kirî ye, Kirîn û 
firotin û bi kar anîna mewada 
muxedir e. Ev mijare di demê 
deshilatdariya Komara Islamî de 
bi terzekî bê wêne hatiye 
geşandin û hêdî hêdî di nava xelkê 
Iranê de zêdetir û xurttir dibît. 

îran di 25 salên derbas bûyî de 
yek ji rêya herî serekî a derbas 
bûna mewada muxedir ji kişwera 
Asiya ve bo welatên Ewropayî 
bûye û bazerganiya vê mewadê jî 
yek ji çavkanî ên mezin yên 
dahata dezgehên sîxorî û terora 
rejîma Komara Islamî a îranê 
bûye. 

Piraniya herî zora vê mewadê 
ku ji welatên cîranê îranê ve tête 
berhevkirin bi taybet tewahiya 
mewada ku li Efxanistanê da tê 
çandin, pişkek di nava îranê de 
tê belav kirin û para din jî ji rêya 
sînorên rojavaya îranê ve ber bi 
welatên Ewropayî tê şandin. 

Her çend ku siyaseta fermî ya 
Komara Islmî bi serwekî dijberî 
kirin tevî tecareta mewada 
muxedir û pêşî girtin ji belav bûna 
vê mewadê di hundire îranê de 
ye. Lê di rastî de eva aliyê 
eşkereye vê pirsêye û îro ev 
rastiye ji çi kesî re nahê weşartin 
ku ev rejîme mîna qaçaxçî ên 
mewada muxedir bazirganiyê bi 
vê mewadê diket û çavkaniya herî 
mezin bo misoger kirina pêdvî ên 
leşkerî, ên "serbazên" Imamî 
zeman û dezgehên sîxorî û 
terorîstî ye rejîmê li derve û 
hundirê welat de. 

Zêdebarê rastî ên han, Komara 
Islamî bo lawaz kirina seha 
neteweyî û siyasî a xebatkar û 
ciwanên Kurd wê mewadê di nava 


xelkê Kurdistanê de bi terzên cur 
bi cur û bi taybetî ji aliyê 
kirêgirtên xwe ve belav diket. 

Siyaset û helwêsta Komara 
Islamî derheq kirîn û mezaxtina 
mewda muxedir di seranserê 
îranê de mîna hev nine.Eger 
Komara Islamî li bajar û herêmên 
nekurd wisan dide eyan kirin ku 
tevî qaçaxçî û torên belav kirina 
vê mewadê dijatiyê diket, mixabin 
li Kurdistanê ev pirse bi terzekî 
dinê ye. Komara Islamî ne tenê 
pêşgiriyê ji belav bûna vê belaya 
malwêranker naket belkî bi têkilî 
tevî kirêgirtî û organên 
tepeserkarên xwe, wê mewada pîs 
û malxirabker di nava ciwanên 
zulim jêkirye gelê me de belav 
diket. 

Di vê pêwendiyê de bi hezaran 
kes ji ciwanên Kurd ji aliyê 
kirêgirtên rejîmê ve hatine 
lêbandin û piştî vê^ku ev ciwanane 
tevlî refên PDK îranê bûne, ev 
rastiye dane eyan kirin û perde li 
ser siyasetên dijî gelî ên Komara 
Islmî hildane. 

Hejyê gotinê ye ku berî bi 
desthilat gehiştina Komara Islamî 
mijara kirîn û firotin û her^/vjsan 



Komara Islamî dixebite 
ku bi têkilî û tûş kirina 
xortên Kurd bi mewada 
muxedir, seha azadîxwazî di 
dilê wan de bimirîne û ji nav 
bibe 


kêşana mewada muxedir di 
Kurdistanê û îranê de bi terzekî 
gelek kêm dihate xuya kirin. Lê 
niha ne tinê li bajarê mezin belkî li 
herêm û gondên biçûk de jî ev 
mewade gelek bi hêsanî dest 
dikeve, radeya kesên muitad li 
çav salên berê çend beraber 
zêdetir bûye û gihîştiye qasekê ku 
xwandingeh jî bûne nawenda 
mezaxtin û belv kirina curên vê 
mewadê mîna Giras, Heşîş û 
Hiroyînê. 

Eva ku li serê îşare pê hate 
kirin, eyankerê vê rastiyê ye ku 
Komara Islamî bo ji nav birina 
gelê xebatkare me, li çi terze 
kiryarekî dijî mirovî xwe naparêz 
e. Di rastî de Komra Islamî ji 


mêjve ye bi vê encamê gihîştiye 

ku ji nav birina seha azadî xwazî û 
netevî a gelê Kurd bi taybet di 
nava qata ciwanan de ku hêza 
sereke ya gelê Kurd in, siyaseta 
bingehîne vê rejîmê ye û cuda ji 
tepeser kirin û lêdan û girtina 
ciwanan, cehdeke mezin dike heta 
ku ciwanê Kurd têkil û girêda jî bi 
mewada muxedir biket ku mixabin 
di vê kiryara nemirovî de heta 
qasek serkeftî bû ye. 

Komara Islamî baş ji vê rastiyê 
agehdar e ku ciwanên Kurdistanê 
hêza herî serekî û xweragir a 
bizav û tevgera gelê Kurd in. 

Lewma Komara Islamî dixebite 
ku bi têkilî û tûş kirina xortên 
Kurd bi mewada muxedir, seha 
azadîxwazî di dilê wan de bimirîne 
û ji nav bibe. 

Ji bilî van jî ceribandin û 
vekolînên berê ev çende dane 
eyan kirinê ku kesên tûş bûyî bi 
mewada muxedir ji bo destve 
anîna vê mewadê amade ne dest 
bo her cure kiryarekî nemirovane 
bavêj in, heta hinek ji van 
mutadan ne tinê ji bo dest ve 
anîna vê mewadê pişt ji malbat û 
kes û karên xwe dikin, belkî dibine 
amraz û dar û desteyên rejîmê û 
pişta xwe ji gelê xwe jî dikin. 

Rejîma Komara Islamî bo 
merem û kiryarên dijî mirovî yên 
xwe, ku yek ji wan ava kirina 
torên sîxorî û teror kirina 
xebatkarên gelê me ye mifahekî 
zor ji wan kesan werdigire. 

Rayedarên Komara Islamî di 
Kurdistanê da ne tinê mewada 
moxedir di nava xelkê Kurdistanê 
de belav dikin, belkî bi xwe jî tevî 
qaçaqxçî û bazerganên vê 
mewadê û torên belav kirin û 
mezaxtina wan de pişikdar in û ew 
kare di bin çetra wan de tête cî bi 
cî kirin. 

Belav kirina vê mewadê li 
herêmên Kurd akincî de gihîştiye 
qasekê ku heta li sînoran jî derbas 
bûye û niha kirêgirtên rejîmê, 
Kurdistana îraqê û Tirka jî xistine 
bin torên belav kirina mewada 
muxedir û bazerganiyê pê dikin. 

Rejîm li rêya belav kirina vê 
mewadê li Kurdistana îraqê li dû 
meremên dijî gelî ên xwe di nava 
wê para Kurdistanê digere. 
Bêguman rêya rizgar kirina xelkê 
îranê ji wan hemû rojreşî û 
girêpêçkan, xebat û têkoşîneke 
berdewam e ku bi merema ji nav 
birina Komara Islamî û vemalîna 
şûnwarên biyome vê rejîmê, bête 
meşandin. 

WÊJE 

Siyamend Terbî 

Ay evdalê ezê! 

Di navenda bajar de gireke bilind hilkevtibû ku bi ser bajar de zal 
bû. Rojekê mîna hemû rojên pêşîn, xalê Simaîl malxê malê ji malê 
derketibû. Meta Gulê xêzana xalê Simayîl mijûlî kar û barê nav malê bû 
ku nişkêve dengê teqê bihîst. Demekê rawestiya û dîsan mijûl bû. Lê 
car bo carê dengê teqeyê zêde dibû û dengê wê bi ser hemû tiştekê da 
zal dibû û qîrîn û denge deng ji taxê Kurdan bilind bû û xelk di nav hev 
du dilivlivîn. Meta Gulê derkete derê hewşê û bi hurî mêzeyî nav bajêr û 
derdoran kir. Dengê çekên nîve giran ku wekî Kundê biyom nûçeyek 
nexweş dida, bala Meta Gulê bo aliyê xwe rakişand û dît ku dengê wê 
çeka doşkayê li bilindiya girê nav bajêr tê û taxê Kurdan dikuta, bi heçî 
desrêjiyekê toz û xubar ji malan dirabû. Meta Gulê matmayî ma ku eva 
çiye û çima tê kirin? Du tep ji çokên xwe dan û got: "Way evdalê ezê, 
eva çi bû hat serê me" û çû jorê û zarok li devra xwe kom kirin û guhê 
xwe bi ser dinyayê dagirt. Şer tundtir dibû, dengê nalîn û hawara 
zarokan û lorandina dayîkan car bo carê bilindtir dibû. Girme girma 
çekên giran jî dest pê kir. Wê demê dengê dergehê malê hat û dilê 
Meta Gulê lerizî û wisan zanî ku Pasdar û Komîteçî bin. Lê bi anîna navê 
xwe, Gulê hindekê hate ser xwe û zanî kesek nasiyar e. Dergehê odeyê 
vebû, Eliyê birayê Simaîl yê Pêşmerge bû. Gulê tevî wî kete axavtinê û 
pirsî: 

- Herê ezîzu, eva çi bûye? 

- Elî got: Jin bira! 

- Pasdaran êrîş kirine ser Kurdan û xelkê dikujin! 

Meta Gulê dest avête dergûşa sava ye xwe û bi lez ji malê derçû. 
Nire nira tangan tevî teqe teqa tivingan gihîştibû nêzî mala Xalê Smaîl. 
Pêlên jin û zarok û kal û pîran li bajar derdiketin û hinek bi pêxwasî, 
hinek jî bi perîşanî mijûlê rizgar kirina canê xwe bûn. Di wê gavê de 
dergûşa Meta Gulê hat bîrê ku çi deng û livlivînek nîne. Demekê lêfe 
hilda wekî vê ku birûskekê lêda be, li cihê xwe de hişik bû. 

- Herê Gulê! Eve tu bo rawestayî, bilezîne Pasdar hatin! 

Lê Gulê her guhdarî ne kir. 

Elî li ser milê xwe zivirî û ji Gulê nihêrî û gazî kir: 

- Dê bibez e! Zûb e! 

Gulê bi dengekî bilind ji kuratiya dilê xwe re qîrand û got: 

- Elî zarokê min! 

Eyan bû wî çaxê ku Gulê bilez û bitirs li odeyê destê xwe di avêje 
pêçolka dergûşê, nebêje tenê lêfa wê hilaniye û bi vê hizrê ku zarok di 
nav lêfê de ye, di keve rê û nizane zarokê sava bi cî ma ye. 

Evîna cergî zor giran bû. Her di wê demê de Gulê li cîda zivirî bo 
aliyê malê di nav şer de kete rê û Eliyê tiyê xwe bi cî hêla. Wekî Xezala 
dil birîndar û hinav sotî xwe ji der û dîwaran da û gihîşte ber dergehê 
malê û çû jorê. Mal şepirze bû. Şûndewsa Pasdaran di malê de diyar bû 
ku gelek tişt şikandibûn. Gulê li kuncê odeyê nihêrî, zarokê sava û bê 
guneh di nav xwînê de sor bûyî dît û qîrand û pirça serê xwe werû û ser 
û çavên xwe renî. Dest avête dergoşê û wê carê tund li hembêz girt û li 
malê derket. Li ser kolanê tûşî tanga dijmin bû, tangê nirand û da ber 
guleyan. Lê Gulê karî bi çi halê heyî xwe rizgar biket. 

Bi hatina Meta Gulê û anîna zarokê bê can, Elî pêçolka zarok wekir, 
di cihê xwe de hişik û matmayî ma. Çi dîmeneke tal û nexweş, hov û 
cinayetkarane bû. Karek ku tenê ji leşkerên Mixul û Tataran hatibû 
dîtin. Belê serê zarokê bê suç û sava ji aliyê leşkerên Islam û Imamê 
Zeman ve bi sernîze û qemê hatibû birîn û dilop dilop xwîn ji helelûka 
wî dihate xwar. 

Meta Gulê, dayîka dil birîndar û dil şewitî, dilorand û dar û ber 
diheland in û digot: Dayê, dayê, evdalê dayê, başe guneha te çi bû 
gula sava\ Xwe hêj te çi fam ne kiriye gula dadê\ Bo çi? Çima wan 
kafir û ne mirovan serê gula min birîn, dayê? Xwe hêj gula min 
nebişkivî bû ku wan neyaran gula min ji reh de der anîn.?! Ay kur bim 
bo te, çima guneha te çi bû ku wan nemirovan nehêlan tu bijî, bila agir 
bikeve mala wan zaliman û hêviya min ev e ku xêrê ji xwe nebînin. 



O.Hûr binêre, kûr binêre, 
dûr binêre. 

O.Heçî bixwaze mala xwe 
bi destê xwe xirab biket, bila 
du jina bîne. 

O.Heçî nezanît qaweta 
xwe, dûr e ji dewleta xwe. 

O.Heta mirov ber pêyê 
xwe nebîne, nabe gavan 
bavêje. 

O.Heta mar xwe rast 
nekel, naçîte kunê da. 

O Doyê ceribandî, çêtire ji 
Mastê neceribandî. 

O.Dar bi stûrî nabîte kopal. 

O.Ger teyr biçîte ser erş, 
vê her danête ser axa reş. 

O.Seyê xweyî lê heytandî, 
xelkê ber tê firandî. 

O.Dinya hemû dujminê 
Kevê ye, Kev jî neyarê xwe ye. 

O.Heta min xwe nas kir, 
min emrê xwe xilas kir. 

O.Ji ber xatirê xatira, 
xelk diçine ser dînê kafira. 

O.Aqil tacek zêrîne, belê li 
serê hemû kesê da nîne. 

O.Lêmiştê aş biribû, 
Aşewan ji çeq çeqê dipirSÎ. 

O.Behir bi devê Se 
naherime. 

O.Bedev mişen e, lê xwîn 
şirîn kit-kite ne. 

O.Cer di rêya kaniyê da 
dişkêt. 

O.Dilê nazik nagehîte çi 
mirazan. 

O.Her teyrek tewî refa 
xwe ye. 

O.PÎrê hêviyê nebû şû 
biket, dema şû kir, daxwaza 
mal heştêkan kir. 

PEXŞAN-NUÇE 


Hewlêr 


Ho xizmîno, 
erê we bihîstiye 
Hewlêr Mezinava 
ye, hûn dizanin 
çende bêhn fireh 
û xwe ragir e! 
Tenê li roja cejna 
Qurbanê de, belê 
her li rojeke 
Qurbanê û li çav 
lêknanekê de, 
sed kes, sed 
dene gulên 

pêgihîştî kirine 
gorî. 

Ew gulên ku 
her hemû bi dest 
hatibûn bijartin û 
çinîn û ji bo sîng 
û berê dayîka 
niştîman hatibûn 
pêşkêş kirin. Di 
nava wan gulan 
de, ên wa hebûn 
ku bi dehan 
caran ji mirinê 
zivirî bûn, yê wa 
jî hebû ku hêşta 
bêhna şîrê xaw ji 
devê vî dihat û 
dema ku canê 
nazike wî ketibû 
ber seqema 
reşebayê 
tarîperestan, 
hêşta şirînokên 


Mezinava 


cejna Qurbanê di nava 
destê wî da bûn û digot 
eger birîna min derman 
bibe, ezê wan şirînokan 
bo cejna Newrozê 
bihêlim ... 

Belê, lewma 

dibêjim: Hewlêr 

Mezinava ye, bêhn fireh 
û xwe ragir e. 

Îbrahîm kurê Nebî 
di Qurbanê de, di roja 
cejna Qurbanê de, 
xwest Simayîlê kurê 
xwe bike Qurbanî. Lê 
Hewlêra Hilako bidîn, 
Hewlêra paytextê 

herêma Kurdistanê, bi 
carekê û di çav 
lêknanekê de, sed 
kurên xwe kirine 
qurbanî û zaftir ji sedan 
jî li rêya qurban bûnê 
de hatine birîndar kirin. 

Ewe cara yekem 
nine ku Kurd li cejna 
Qurbanê de Qurbaniyê 
didin, her li rojeke berî 
cejna Qurbana 1989'ê, 
li roja Arifeyê de bû ku 
pêxemberê Aştiyê, Dr. 
Qasimloyê nemir bi 
destê şevperist û kore 
peleçemkên tarîtî û 
nezaniyê hate teror 
kirin. 



Mihemed Resûl Hesenpûr 


Belê, bûyera dil êşe 
Hewlêrê Kurdistan bi 
gund û bajaran we û 
Kurdên welatparêz jî di 
her aliyeke vê cîhana 
pan û berfireh de 
xistine nava behî û 
kovanan. 

Stêrk ketine nava 
şînê, çiyayên 

Kurdistanê jî rondik 
herikandin, Masî di 
nava çem û kaniyan de 
melûl bûn, bima biyom 
jî pîqe pîqa wê bû û 
pêdikeniya, şev 

perestan jî girtibûne 
govendê. 

Belê! Sipêdehiya 
roja yekê Şubatê, 
yekem roja cejna 

Qurbanê, heta bêjî cihê 

tirs û xofê bû, Kela 
Hewlêrê di nava mij û 
xumamê de bêhna 

xwînê bo tev 

Kurdistanê belav dikir. 
Cejn bûye kovan, şahî 
bûye şîn û behî, 
mirûsiyê hêlûna xwe di 
nava dilê hemû Kurdan 
de çêkir. 

Çavên bedewe 
keçên Kurd ji kil û 
kildanan xeyidîn. 

Zarokên rûgeşe Kurd 


kincên cejnê danîn û 
reşik girêdan. 

Mamostayê 

xwendingehê û 

xwendevan bi carek 
guhişîn, textereş jî ji 
geça sipî xeyidî û reşik 
girêda, şev peristan 
girtine govendê, Kunda 
biyom jî pîqe pîqa wê 
bû,û dikeniya. 

Ho xizmîno! Dê 
bêjin, bêjin Hewlêr 
Mezinava ye. Başe qey 
mezinatiya ji vênê 
mezintir heye ku li çav 
lêknanekê de, sed 
Beranên Qurbanî, stûyê 
wan bikeve ber kêra ji 
ol warî bûyî û zaftir ji 
sedan jî di rêya 
Qurbanê de bêne 
birîndar kirin. Başe 
eger eve meznatî nebe, 
gelo tu bêjî meznatî 
dibe çi be?! 

Kovanek zaf mezin 
e, ger Kurd nebe, vê kê 
bikare li ber vê kovana 
mezin xwe ragire, gelek 
caran derbên ji vêne 
girantir jî ji Kurdan 
ketine, lê pişt 
neçewandiye. Bêşik vê 
carê jî sê her wa be. 

Min pir pirtûk û 


kevne kitêb vekolîn, 
min serî ji zaf malên 
xanedan û mezinên 
Kurd hilanî, min penaya 
xwe bo gelek mêrmaqûl 
û zana ên Kurd bir û 
min destê xwe li ber 
wan girt, da ku 
peyvekê bidin min û ez 
bikarim terorîstan pê 
mehkûm û şermezar 
bikim, hemûyan bi 
hevra, bi yek deng 
gotin: Bo wê ku terorîst 
şermezar û rûreş bibin, 
bo ewê ku ji bo kore 
peleçemkên terorîst 
perwer û wan nezanên 
ku dîni bf^ dinyayê 
difiroşin derkeve ku 
Kurd bi teror û 
tirsandinê rêya xebatê 
bernade û ji meydanê 
dernakeve, hewceye 
em hemû bi hevre, bi 
yekdeng bikin hewar û 
bêjin: Bijî yekbûn, bijî 
Kurd, bijî Kurdistan. 
Bila ev hewara me ji 
her aliyeke Kurdistanê 
deng bide û hemû Kurd 
piştrast bibin ku rêya 
serketinê ji dergehê 
yek bûn û dîsan yek 
bûnê re derbaz dibe. 


Encama hilbijartinê di bajarên Kurdistanê de 

Di vî bajarî de jî 40462 kesa 


Seqiz û Bane: 

Li gor nûçeyên ku gihîştine 
destê me ji 250000 kesên ku mafê 
deng danê di wî bajarî de hebûn, 
62000 kesan pişikdarî di hilbijartinê 
de kirin e û ji wan kesane, 11000 
kes ser bi hêzên nizamiye rejîmê 
bûn, her wisa qasê 8000 dengên 
sipî jî di sindoqan hatine havêtin. 
Bi vî awayî jî jêvene ku destkarî û 
"teqelob" tê de hatiye kirin. 

Bokan: 

Di vî bajarî de jî 143000 kesan 
mafê deng danê hebûne ku pêka 
serhijmêriya Fermandariyê 54000 
kesan deng dane û ji vê qasê jî 
5400 kesan deng bi Hacî Enwer 
Hebîbîzade û 200 kesan jî deng bi 
Îbrahîm Şewqî û berendamên din 
dane. 

Pîranşar: 


n 

mafê deng danê hebûne ku ji vê 
qasê jî 7427 kesan deng dan e. 

Mehabad: 

Di vî bajarî de jî 140000 kesan 
mafê deng danê hebûne ku li gor 
nûçyên rejîmê 32000 kes di deng 
danê de pişikdar bûne, lê li gor 
qise û basên xelkê tenê 700 kesan 
deng dane. 

Urmiye: 

Li gor nûçyên ku gihîştine destê 
me li tax û herêmên Kurd akinciye 
vî bajarî tenê 10 ji sedêye xelkê 
pişikdarî di vê hilbijartinê de kirine 
û deng bi vê rejîmê dane. 

Hejî gotinê ye ku li bajarên 
din ên Kurdistana îranê de jî 
qasê pişikdariya xelkê di 
hilbijartinê de zaf kêm bûye. 


Li îranê jinek bi 
îdamê tê mehkûm 
kirin 

Li gor nûçeyê rojnameya 
"Etimad", çapa Tehranê, qirar e ku 
Kubra Rehmanpûr di 28'ê 
Februarya 2004 (9'ê Reşemeya 
1382'e Rojî), tê îdam kirin. Kubra 
Rehmanpûr (Jin) 22 sal temen 
heye. 

Dijberiya nêrînan li 
dor Zagona Bingehîn 
ya nû a Iraqê 

Li gor nûçeyan diviya roja 
şemiyê pêşnivîsa Zagona Bingehîn 
ya nû li Iraqê hatiba pejirandin. 
Civîna şewra Deshilatdar li îraqê 
heta bersibêdeya roja şemiyê dom 
kir, lê endamên şewrê li ser hinek 
xalên esliye zagonê bi encam 
negihîştin. Pişkek ji dijberiya 
nêrînên wan li ser Otonomiya 
herêmên Kurdistanê, rolê Islamê di 
hukûmetê û her wisan rolê Jinan di 
kar û barê welat de bû. 










WÊJE 


Agirî, hejmar 4, Februarya 2004, Reşemeya 1382 




Mergewer 

Perwîz Cîhanî 



Çar nikarê tev da çiyan e Mergewer 
Her çiyayek gulistan e Mergewer 
Dilhebîn e dilistan e Mergewer 
Lawik heyran, stiran e Mergewer 
Cergebez e wek dîlan e Mergewer 
Sewriya Kewer, Bozê Sîna, li hember 
Çendê xweş e, Girdesor, Seliyê Sader 
Şabita û Dolewajî li raser 
Warxatûn û Dolehemdan li pêşber 
Hemû gul in, tev sor gulin seranser 
Rêlê Bava, ev bişiyê dar û ber 
Warmambiz û Kanîdizan kesk û zer 
Mêrgeziyret, Beresipya, ser kever 
Memê Şivan, pez li ber e ker bi ker 
Li paşela, wan zozanan Mergewer 
Navrûn û warê Sîna û Berê zer 
Doletirşîn, li bintara Dalanper 
Sermiluk û Binçol, gul in seranser 
Geliyê bênarê kûr e her wek keser 
Ev kesera, dilê min girtî li ber 
Şêwesor û Beregewra tev gul e 
Sêkuçe û kanîtext û Qul Qule 
Her du qezen, sirt û qûç û sormil e 
Sîngêbeybûnî beybûn e sorgul e 
Zînî û Mayê, Helane ber dil e 
Keviya hespê, wek hespekî li zincîr e 
Geliyê Rebet, cîhê ra û nêçîr e 
Sirtê Hecîc, ser sipî e wek pîr e 
Çalehirça li bintarê êxsîr e 
Kelankanî gel kaniyê wek şîr e 
Befra serê Dalanperê bibîn e 
Keviyê kevn û taze ser hev dimîn e 
Çiyayê bilind, dawşîn û ser sipîn e 
Ber qeremata dilê wan pir xwîn e 
Lema hal hal li ser sîngan hêşîn e 
Li pêsîra çiyan da deşta pan e 
Gunda li bintarê da gul wedan e 
Himêz kirî, çiya rêza gundan e 
Destê hevra girtî wekî dîlan e 
Gund jî hemû li zincîra wan da ne 
Çi gundistan, şaristan e Mergewer 
Şênistan e, gulistan e Mergewer 
Daristan e, tev bostan e Mergewer 
Tev çîmen e mêrgistan e Mergewer 
Ber dilan e Kurdistan e Mergewer 
Gund, gelek in îro li Mergewer da 
Jarawa û Kanîdestar li ser da 
Tezekend û Filikan li himber da 
Lorzinî û Sûledûkel, pêşber da 
Meliyan e li kêleka Şêxzerda 
Xurasib û Bêrasib û Sûsinawa 


Nowi, Kanîsipî, Eliyê, Bawa 
Sêsiyan û Kolebihî, Çiriyawa 
Keçele û Jereji û Şeqlawa 
Dûr ra binêr, Dukana, Sêwdînawa 
Helec, li ber sorgulan gul gewez e 
Kaniya wê ya her wek çemê Erez e 
Hil dikel e, av heldêr e, qelwez e 
Lê dikişe kerî û terş û pez e 
Girik, li rex da hemû bax û rez e 
Garane, Rezge, ketine dev riya 
Nari û Dezgir li quntara çiya 
Ewrisi û Kelasi dev geliya 
Melabastek, ku ciyê şengebiya 
Kanîtabir, wek dermanê baviya 
Li Dezgirê, dêra Fila bibîn e 
Di gel ewê, goristana mêjîn e 
Bizan e çi, li vê de bihorîn e 
Mergewerê, perokeka neqşîn e 
Wêrê gelek qeremat bi çav dîn e 
Nêrgî xweş e xemrevîn e ciyê jînê 
Navê vê ya neqş e li KêleŞÎnê 
Ev şarê Kurda bûye li mêjînê 
Li gelî da neqşa Ferhad, Şirînê 
Şêxbazîd e xweş bas dike evînê 
Memikane, Bobekrane Haftava 
Giriknasir, Sêgirkan, Hêşimava 
Şêrekan û Berezan, Mensûrava 
Lacanî û Sorkan û Mîrava 
Şirdiwan û Qayir û Topizava 
Diz e, gul e xemiliye li deştê 
Zêwe birîndar e li rex teniştê 
Hêjî li dil, dûkela reş û heş tê 
Holistan e çîmenzar li ber piştê 
Mergewer e, xudê tîne, her tiştê 
Gula dil e, xemiliye, reng bi reng 
Kurdistana Iranê da, bi nav û deng 
Wekî bûka Kurda ye zor şox û şeng 
Dilrevîn e, xwe geş dike dilê teng 
Dîmena vê paqij dike, taxt û jeng 
Mergewerê, evîna te dilê min 
Pûşê çola te ye ku sor gula min 
Barê te yê giran e, ser milê min 
Te av dide, her du çavên şilê min 
Te bibînim, bîr ve diçe kulê min 
Perwîz! eger, car din biçî Mergewer 
Bêhin bike bo dilê xwe ax û ber 
Ewê axa li sorgulan bûye ker 
Têr bibîn e çil û çiyayên ser Kever 
Kula dilê xwe yê birîn bike der 

Jêder: Bernameya Saneşîn. MEÖYA TV 


Ezîzê min 

Aware Celalî 

Min dibe ku derê babelîska 
Evîna bin bizire te 
Ez naxwazim ji vir biçim 
Ez dixwazim 

Di nav girovera evîna te da 

Hêlûnek biçûk 

Ji dilê xwe yê 

Bêhemd ra çêkim . . .û 

Di nav kenî û 

Evîna te da 

Semayê bikim 

Xweştiviyê min 

Tu yê xweştivî 
Pêlên xwe 
Bo her esmanekê 
Bihawêy . . . 

Tu caran nikarî 

Hundirê keske xewnên min 

Bi cih bihêlî 


DAXWAZ 

Berken Bereh fêsJ 

Dixwazim 
Hew binase 
Ew dilê delal 
Ew dilê xweşik 
Ew dilê tenik û mindal 
Eş û janan 

Bila bi binevş û beybûnan 

bixemilin 

Xewn û xeyala 

Bila tim bazdin bextewariyê 

Ew destên hevrişimî 

Çavên karxezal, 

Û bila ji wê bedena te ya narin 
Tenduristî bifûre 
Sibeh, şev û êvar! 


Ew helbeste jî malpera 

www.amude.com hatiye 
wergirtin. 

JIN 


Li Efxanistanê Jin: weke miroveke derece 2 tê hesibandin 


Loyî Cerge û 
Efxanistanê 

Çinûr Qadirî 

Zagona bingehîn, hilbijartin, 
Parleman û ... hwd ev peyv û 
mijarên bedew û xweşik in ku di 
guhê piraniya xelkê cîhanê 
ahengekî xweş heye, lê xelkê reben 
û belengaze Efxanistanê niha jî 
nikarin li dor pêşeroja siyasî a xwe 
li ser bingeha zagona bingehîn 
xweşbîn bibin. 

Rûniştina Loyî Cergê li meha 
Decembera 2003'an li bajarê 
Kobolê dest bi kar bû ta ku mijolê 
bas û berhevdan û pejirandina yasa 
û zagona bingehîn bin. Nêzîk 500 
kes ji 32 parêzgehên Efxanistanê di 
vê rûniştinê de pişikdarî kirin da ku 
çarenivîs û qedera xelkê wî welatê 
li bîrçûyî û nemaze Jinên 
zilmjêkiriye Efxanistanê, diyarî 
bikin. Serbarê ev hemû deng û 
basên ku qirar bû hilbijartinek cuda 
ji bo Jinan were lidarxistin û di 
rûniştina han de çend rûniştek 
(sendelî) ji bo berendamên Jin 
hatibe mizext kirin, bo hinek ji 
Jinên berendam ku hêvî û xweziya 
wê çendê hebûn ku bikarin biryar û 
pejirandiyên zagonî bi qazancê 
Jinan bidestve bînin, hinek name bi 
naveroka hereşe û gef kirinê ku 
diviya li berendam bûnê xwe 
biparêzin, nexa jiyana wan li xeter 
û tirsê de ye, Bi awayeke tund gef 
ji wan hate kirin, ku dest ji berbijêr 
bûna xwe bikişînin. Hinek ji wan 
Jinan dan xuya kirin ku rayedarên 
Efxanistanê ev ji beşdarî kirin di 
Loyî Cergê de dilsar kirin. Di 
parêzgeha Parktîka heta Jinekê jî 
xwe berendam nekir. Li bajarê 
Parvanê Melayan bi terzek eyan û 
eşkere îlan kirin ku Jinan mafê 
pişikdarî kirin di hilbijartinê de 
nînin. Digel hemû ev gef û lafane 
qasekî kêm ji Jinan xwe berendam 
kirin, ji ber ku dizanin ku 
pejirandina zagona bingehîn bi 
destê wan kesane ye ku 
karnameyeke bixwîn û dijî 
mirovahiyê hene, rastiyek e bo 
bêpar bûna Jinên Efxansitanê. Her 
ev hinde ku yek ji rêberên berê yê 
Mucahidînên Efxanistanê yanî Pîr 
Seyîd Ehmed Gîlanî wek serokê 
demî yê Loyî Cergê vê rastiyê bo 
me diselimîne ku çi kesanek di 
pejirandina zagona bingehîn de 
dest û bandor hene. 

Di roja sêyem a meha 


doza mafê Jinên 



Jinên Efxanistanê tên perçiqandin 


Novembera 2003'an de tenê 
pêşnivîsa zagona bingehîn hate 
weşandin. Terhek ku heke em 
nezanin ku kê nivîsandiye û berhev 
kirî ye, bêşik gumana wê çendê 
dibû ku Taliban û alîgirên wî rolê 
eslî di berhev kirina wê de hebûne. 

Ev terhe di destpêkê de bi vê 
hevokê dest pê dike ku: "Em gelê 
Efxanistanê ligel baweriya me bi 
xudayê mezin û piştrast bûn bi 
dilovaniya wî û bawerî bi olê pîroze 
Islamê ... nîzama Efxanistanê bi 
Komara Islamî nas dikin"- mada 
yek, pişka 1, benda 1- û paşan 
bêşik û guman îlan dike: "Olê 
Efxanistanê, Olê Islamê ye"-mada 
2, pişka 1, benda 2- "Rojhejmar 
dibe li gor "hicret"a Pêxember 
bibe"- mada 18, pişka 1, benda 18- 
"Li ser alayê tê nivîsandin, ji bilî 
Elah çi xudêyeke din tune ye û 
Mihemd Pêxemberê wan e"-mada 
nozdehan, pişka 1, benda 19- 
"Serok Komar divê Misilman be" û 

. Bi wî awayî bê çi lê û egerekê li 
ser huwiyeta Islamî bûna wê 
pêşnivîsê tekez tê kirin û niha olî 
bûn li bend-bendên zagona 
bingehîn bi ronî kifş û eyan dibe. 

Li gor yasayê azadî bi giştî 
tên berbend kirin 

Di zagona navhatî de çi 
nîşaneyek ji eslên bingehîn ên 
Demokrasî û Sekolarîzmê nahên 
xuya kirin, di terhê han de, li cuda 
bûna ol û siyasetê, ne ji azadiya 
hizr û ramanê û heta azadiya ol û 
meseb jî basek tune ye, lê di vî 
terhî de bi eşkere hatiye ku çi 
Partiyek siyasî û zagon û axaftinek, 
nabe tevî olê Islamê natebahî û 
dijberî hebe. "Mafê pêk anîna 
partiytên siyasî azad e, bi mercekê 
ku digel olê pîroze Islamê û made 
û nirxên zagona bingehîn dijberî çi 
nebe"- Mada35, pişka 2, benda 14 

Ji bo dewletekê ku naxwaze ol û 


siyasetê ji hev veqetin, hewce ye 
bandora cuda nebûnê di hemû 
warên jiyana xelkê bi rêya yasayî 
derkevin rojevê. Perwerde û 
Elimandin ji wê eslê (cuda bûnê) 
bê par nine. Hemû wane û dersên 
xwendinê û kulturên neteweyî li 
gor yasayên olê Islamê werin 
berhev kirin. Ji bo meşandina kar 
û barên rojane ên xelkê û 
hukûmetê û perwerde û hîn kirina 
nifşa nû, dîn rolê eslî û bineghîn 
heye û ji sekolarîzmê çi deng û 
basek nine. Her liv û hereketek 
dijberî ol be, dibe were tepeser 
kirin. 

Mafê Jinan di pêvajoya yasaya 
Bingehîn a nû: 

Rewşa han Jinê weke 
miroveke derece 2 
dihesibîne 

Niho em bihên, bizanin ku di 
terhê han de Jin çawa bi mafên 
xwe digihîjin. Ew terhe bi eşkere 
yasayên pejirandiye olî bi jiyana 
xelkê û nemaze Jinan tevlîhev 
dike. Lewre ol û zagona nû, li ser 
Jinan bêbandor nabe, çunku li 
çarçoveya yasayên oliye van de 
Jin, zû tê perçiqandin û rê ji bo 
parastin û binçav kirina mafê 
takekese mirovan ji hêla 
rayedarên dadmendiye van ku tevî 
mafên mirovan û mafê Jinan 
dijberî heye, diveke. Di wê 
pêşnivîsê de li hember zewacên bi 
zor û li ser neçariyê û her weha 
zewacên zû û pêşdem û kêm 
temen ne tenê piştgirî nahê kirin, 
çi neyarekê jî tevî sûçbar bûn û 
hepsî û îşkence kirina van Keç û 
Jinên ku amade nînin wê biryarê 
bipejirînin, nake. Ji bo Jinan mafê 
kar kirina wekhev û adilane û azad 
nehatiye pejirandin. Ji mafê 
beramber li hember karê 
beramber de çi nehatiye gotin. 
Mafê xwendinê bo Jinan û mêran 
wekhev nehatiye diyarî kirin. Tund 
û tîjiya mêran li malê de û tecawîz 
bi Jin û zarokan, sûç nehatiye 
hesibandin. Li hember kuştinên 
namûsî de çi nehatiye berçav 
girtin. Rê ji bo perçiqandin û bin 
pê kirina mafê Jinan û bêpar kirina 
van ji destpêktirîn mafên xwe, li 
gor zagona sedsalên destpêke 
vekirî dihêle. Çarçoveya kar û 
xebata Jinê tenê kar kirin li malê 
weke paqij kirin, şuştin, perwerde 
û xwedî kirina zarokan û ... hwd 
hatiye berçav girtin û mêr weke 
malik û xwediyê Jinê tê 
hesibandin. Jin wek rihberek tê 
xuya kirin ku tenê li xizmeta mêr 

Şûn pêyê jinê di Komara Islamî a Iranê 
de 


25 salan berî niha dema ku di 
îranê de şoreş pêk hat, piraniya 
jinên îranê mil bi milê mêran bi 
awayeke yekgirtî hatine meydana 
xebat û azadiyê û rûpelek nû ji 
dîroka îranê wedan, ji ber ku wisan 
difikirîn ku derheq cî bi cî kirina 
kêmasiyên wan ên hiqûqî vê gavên 
mezin bên avêtin, lê dema ku 
melayan deshilat girtine dest xwe, 
bi pêk anîna hukûmeteke babsalarî 
dest bi binpê kirina mafên jinan, bê 
hurmetî bi keramet û kesayetiya jin 
û kevirbaran kirina wan kirin û her 
wisa tewaya mafên wan derbarê 
kar kirin û wergirtina 
berpirsyaretiyan di postên sereke 
ye welat de ji wan hate standin, bi 
taybetî li gor zagona bingehî ji 
mafê qezawet kirin û posta Serok 
Komariyê hatine bê par kirin. Her 
wisa piştî vê jî hinek ji deskevtên 
hiqûqî û civakî ên wan jî hatine 
binpê kirin. Ev cinayetane li 
demekê de rêve diçûn ku rewşa 
jinan li zaf welatên cîhanê de heta 
qasekê ber bi baş bûnê diçû. 

Hejî gotinê ye ku ewa bi sala ye 
pirsa dadgehî kirina Komara Islamî 
di dadgeheke cîhanî de seba wan 
cinayetên hovane dijberî gelên 
îranê lêre û livê hatiye holê, lê 
binyatên navnetewî hêşta nekarîne 
vê rejîmê seba cinayetên vê dijberî 
mirovan bikêşne dadgehê. Renge 
hizir kirineke bicî be heke bê gotin 
ku eger kiryara binyatên navnetewî 
nîşaneya bê şiyaniya wan binyatane 
nebe, bes nîşana zîrekatî û şiyana 
vê rejîma bi nav Islamiye ku kariye 
bi mifah wergirtin ji valahiyên heyî 
li têkeliyên navnetewî û dan û 
standinên siyasî bi merema bê 
bandor kirina wan binyatan bimeşe 
û kêm an zor cinayetên xwe dijberî 
mirovan bidomîne. 

Di vê rejîmê de jin rihberek bê 
biha ye ku kêrhatiyê çi mafeke 
mirovî û civakî nine û tenê wezîfeya 
vê parêzvanî ji koma germ a 
malbatê ye û dibe li jêr deshilata 
mêr de be. Yanî rejîm hewil dide da 
ku ji jina îranî jineke "teraz 
mekteb" pêk bîne, yanî jinek ku 
qebûl bike ciyê esliye vê di nav 
mala mêr de ye û tenê vê demê 
dikare here derê ku bo xwedî hêz 
kirina sîstema mêrsalariyê hewce û 
meslihet be. 

Li gor yasaya bingehîn a Komara 
Islamî a îranê pêwaneya jineke 


Hemîd Muxtarî 

xudan mêr tevî kesekê ku mêrê vê 
nebe, destdirêjiyeke bo ser 
sitûnên malbatê û hêsiyet û 
abrûya mêr diçe û destdirêjiyeke 
bo ser îdeolojiya Islamî û cizayê 
vê kiryarê mirin e, ev jî bi 
awayeke herî dil êş yanî kevir 
baran kirin. 

Bi wî terzî bê hurmetî û 
şikandina keramet û kesayetiya 
jinan li jêr deshilata Komara Islamî 
de bûye karek fermî û kes nikare 
berevaniyê ji mafên Jinan biket 
her wisa di yasaya bingehîn de 
hatiye ku posta serkomarî posta 
Qazîtiyê û postên girîng dibe ji 
destê "Recalê Siyasî" de bin û bi 
wî terzî em dibînin jin weke nîva 
civakê bi terzek fermî li pişikdarî 
kirin li kar û barên siyasî û qezayî 
hatine bê par kirin. Ji dîtingeha 
rayedarên rejîmê ve jin nîvê 
mirovekê ye û taybetmendiyên 
eqlanî û hizir kirina mirovekî 
tewaw çinine, lewma li ser bingeha 
wan hizr kirin û baweriyên 
paşverûyane ye ku li tewaya yasa 
û rê û cihên xwe de ferq û 
cudahiya herî zaf derheq jinan bi 
kar tînin û wan ji mafên siyasî û 
heta mirovî jî bê par diket û her 
rojê yasayên mêrsalarane û dijberî 
jinê dipejirînin û pareke mirovên 
vê civakê yanî jin dikevine ber 
êrîşên paşwerûyane ên Islamî û 
teesuba kor a mêrsalarî. Bi kurtî 
merema eşkere û zelale wan 
melayan eve ye ku dixwazin zulm 
û sitem û tepeserî a jinan di îranê 
de bikine pirsek edetî û bi 
awayekê ku evên tûşî wan cirm û 
cinayetan bibin destê wan bo her 
cinayetekê dijberî jinan bi tewahî 
vekirî be û li warê yasayî ve 
nehêne şopandin. 

Helbet ev zulm û zor û tepeserî 
bi giştî li tewaya pirsên cur bi cur 
de ji aliyê jinan ve bê^bersiv 
nemaye û namîne. Jinên Îranî ji 
rêyên cur bi cur û bi mifah 
wergirtina ji her emraz û 
îmkanekê dijberî wan ferq û 
cudahiyane dest bi xebatê kirine û 
heta aliyên vê xebatê bi awaykê 
çûne pêş ku îro pirsa jinên îranê û 
xwastikên wan ji rejîmê bûye 
pirsgirêkeke micit ku bala raya 
giştiye cîhanê ji bo aliyê xwe 
rakêşa ye û dana xelatê aştiye 
nobela îsal bi Şirîn Ebadî nimûna 
piştgîriya raya cîhanê ji jinên îranê 


ye û lewman rêberên vê rejîmê 
neçar kirine ku hindek qewl û 
sozan bo çêtir kirina vê rewşê 
bidine jinan. Lê hêşta ev soz 
nehatine cî bi cî kirin. 

Ku wisa ye, tenê rêya nehêlan û 
bin bir kirina zulm û zor û 
tepeseriya jinan di îranê de û 
pêkanîna tenahiyeke navgîn li 
jiyana wan de, ji nav birina zagona 
kevirbaranê, teror, zindan kirin, 
îşkence, îdam, kom kujî û ava 
kirina civakeke xelksalar û 
demokratîk, li girewa ji nav birina 
rejîma komara Islamî a îranê de 
ye. 

Çavkanîj Pirtûka mafê siyasiye 
Jin di îranê de, û pirtûka 
Konfiransa Birtîn 

Loyî Cerge û doza mafê 
Jinên Efxanistanê 

de be û mafê serxwebuna wê di 
hemû warên jiyanê jê hatiye zevt 
kirin. Di Qanûna han de mêr li 
rêya fermî û zagon ve weke 
xwediyê malbatê bi giştî ye û li 
ser qeder û çarenivîsa Jin û 
zarokan mafê tam heye û çi 
beramberiyek di navbera Jin û 
mêran nine û nikarin vê pirsê li 
yasayên xwe de cih bikin, ji ber 
ku ligel ol dijberî heye. Di wê 
yasayê de kesayetiya hiqûqî a 
Jinan hatiye bin pê kirin û mafê 
Serok Komar bûn û cihgirê wî 
tenê bo mêran hatiye pejirandin! 
Di dukomentên zagona bingehîn 
hatiye: "Dewlet ji hemû cure 
kiryarên terorîstî û qaçaxa 
mewadan pêşgiriyê dike", lê çi 
îşareyekê bi qaçaxa mirovan 
nake, bazirganiyek hovane ku 
goriyên vê Jin û zarok in. Temenê 
zewicînê ji bo keçan 9 salî hatiye 
diyarî kirin û ev ji jiyana azad a 
temenê zarokatiya xwe tên bê par 
kirin. Jin û keçên Efxanî mecbûr 
in ku serê xwe girê bidin û ... . 
Rewşa han Jinê weke miroveke 
derece 2 dihesibîne. 

Ew terha nû ya Loyî Cergê ku 
kete ber bas û lêkolînan, 
guhertinek zaf li gor yasayên 
Taliban tê de nahê dîtin, aliyê 
kêm bo Jinên belengaze 

Efxanistanê civakek azad û 

demokratîk nabe û hemû 

azadiyek tê berbend kirin. 

Bi hêviya rojekê ku azadî û 

wekheviya mafê mirovan bi giştî û 
mafê Jinan bi xasmanî weke yek ji 
eslên bingehîne zagonên welatên 
mîna Efxansitanê û ... bi fermî 
bihê nas kirin. 

Jêder: Maloera " iran emrooz " 

Bo Agirî binivîsînin 

Eger bo Agirî dinivîsin ji kerema 
xwe van xalên jêrîn berçav bigirin: 

* Çi nivîsek bê nav û nîşan nayê 
weşandin. Nivîskar dikare navê 
dilxwaz bo nivîsa xwe hilbijêr e, 

Digel navê dilxwaz ji kerema xwe 
navê xwe yê rastî bo rojnamê 
bişînin. 

* Eger nivîskar ji bo nivîsîn û 
berhev kirina mijara xwe ji 

çavkaniyan mifah wergirtibe, 
hewce ye îşare bi van jêderan biket. 

* Ev nivîsên ku li zimanên biyanî 
hatibin wergêrandin, hewce ye 
îşare pê bê kirin û nav û nîşana 

jêderê jî bihê dest nîşan kirin. 

* Hindî bikarin wêne, xerîte û 
belgenamên hewce tevî nivîsan bo 

me bişînin. 


Desteka nivîskarên 
Rojnameya Agirî mafê vê 
çendê heye ku: 

Destêwerdana rênûsa nivîsan biket. 
Van mijar û babetên ku naverokek 
lawaz hebin belav neket. 


Daxuyaniya Deftera Siyasî a PDK îranê 

Derheq kiryarên terorîstî yên vê 
dawiyê li Bajarê Hewlêrê 


Hevwelatiyên birêz! 

Xortên xwedî şan û 
şerefe neteweya Kurd! 

Pêşnîvroya roja yêkşemî 
12'ê Rêbendana sala 1382'e 
Rojî (01.02.2004'ê Zayînî), li 
demekê da ku xelkê bajarê 
Hewlêrê cejna pîroze Qurbanê 
birêve dibirin, du buroyên tayê 
2 yê PDK'ê û Melbenda 3 a 
YNK'ê li Hewlêrê hevdem ketne 
ber du êrîşên terorîstî û di 
encama wan du kiryarên 
terorîstî da, mixabin 57 kesan 
jiyana xwe ji dest dan ku di 
nava goriyên wan kiryarên 
terorîstî ên roja cejna Qurbanê 
da hejmarekî berbiçav ji 
kesayetî û kadroyên kevnar û 
pêşkevtî, berpirsyarên 

dezgehên hizbî û hukmiye her 
du partiyên sereke, PDK'ê û 
YNK'ê tên xuya kirin û zêdetir ji 
150 kes jî birîndar bûn. 

Encam dana wan kiryarên 



Terorîstan cejn ji Kurdan tal kirin 


terorîstî li bajarê Hewlêrê vê rastiyê didin 
xuya kirin ku terorîst û mirovkujên ku 
heyamê çend meheke bajar û cihên cur 
bi cure navenda îraqê kirine hêla 
kiryarên terorîstî di şekl û awayên cur bi 
cur de, çavên wan bi vê tenahî û aştî û 
aramiyê ku di bin sîbera deshilata 
Hukûmeta Herêma Kurdistanê li her du 
îdareyên Hewlêr û Silêmanyê de bo gelê 
Kurd li Kurdistana îraqê hatiye misoger 
kirin, na vebe û cehd û xebitînê dikin ku 
bi pîlangêran û komkujî û encam dana 
kiryarên terorîstî, vê tenahî û tenahiyê 
têk bidin û xelkê Kurdistanê tevî nigeranî 
û bê hêvîtiyê rû bi rûr bikin. 

Doma wê di rûpelê 6'ê de bixwîne 


Teqîna şemendefirekê li Xurasanê pitir ji 180 
kes kuştin û pitir ji 350 kes jî birîndar kirin 


Sibêdehiya roja çarşemî 29'ê Rêbendanê 
(01.02.2004), li 20 kîlometriya bajarê Nîşabor, 
nêzîk rawestgeha Xeyam, teqînek li Wagonên 
Şemendefirekê de ku hilgirê Gogird, Mazot û 
Benzînê bû qewimî. Li gor nûçeyê Televîzyona 
îranê ev bûyere bû sedema kuştina pitir ji 180 
kes û birîndar bûna aliyê kêm 350 kesên din. 

Di encama teqîna wê Şemendefirê de mal û 
avahiyên 3'ê gundên nêzîk bi vê rawestgehê 
wêran û xirab bûn. Li gor gotina Fermandearê 
Nîşaborê, sedema vê teqînê, hejiyana 
Şemendefirê bi egera Erdehejekê bûye ku rijdiya 
vê 3/6 Rîşter bûye. 



Gelê Kurd li Kurdistana Iranê bi baykot kirina 
Hilbijartinê "NE" bi Komara Islamî gotin 


Roja l'ê Reşemeya 1382'e Rojî (20.02.2004), gera 7'an ya hilbijartina 
Parlemana Islamî a îranê hate meşandin. Gelê Kurd li Kurdistana îranê 
tevî gelên din li seranserê welat bi qasekî zor kêm di hilbijartina NE 
DEMOKRATÎK'e han de beşdar bûn. Emê di rûpelê 16 a vê hejmara 
Agirî de raporek li ser qasê beşdar bûna xelkê Kurd li Kurdistana îranê 
pêşkêşî ve xwendevanan bikin. 






















